OSIGURANJE GRATIS - Profitabilno poslovanje i u skladu s prognozama\nTriglav grupa je sačuvala finansijsku stabilnost i visoku ocenu boniteta. Triglav osiguranje Srbija u trećem kvartalu ostvarilo rast ukupne premije od preko 20%\nTriglav grupa je u devet meseci 2016. godine uspešno poslovala u zahtevnim prilikama. U tom periodu ostvarila je dobit pre oporezivanjau visini od 68 miliona evra, dok je fakturisana konsolidovana bruto premija osiguranja i saosiguranja iznosila 721 milion evra. Rast premija Triglav grupe u Sloveniji bio je na nivou rasta samog tržišta, dok je van Slovenije iznosio 9%. Na poslovanje su u prvih devet meseci uticali masovni štetni događaji, kao i okruženje istorijski niskih, odnosno čak negativnih kamatnih stopa na finansijskim tržištima. U Triglavu ocenjuju da će, uz uzimanje u obzir očekivanih prilika, do kraja godine godišnja dobit pre oporezivanja Grupe biti postignuta u planiranom rasponu. Triglav osiguranje Srbija, deo Triglav grupe, je u trećem kvartalu 2016. godine postiglo rast ukupne premije osiguranja od 22% (obračunato u evrima).\nTriglav grupa je u prvih devet meseci ove godine u zahtevnim prilikama uspešno poslovala i završila period s neto dobiti u visini od 54 miliona evra (matično Društvo 48 miliona evra), dok je dobit pre oporezivanja iznosila 68 miliona evra (u matičnom Društvu 60 miliona evra).\nGrupa je u prvih devet meseci fakturisala 721 milion evra konsolidovane bruto premije osiguranja i saosiguranja, što je 2 miliona evra više nego u istom periodu prošle godine (odnosno 2% više, ukoliko se pri poređenju uzme u obzir i prošlogodišnja prodaja češkog osiguranja). Premije osiguranja imovine su se povećale za 1%, dok je pri uzimanju u obzir prodaje češkog osiguranja, njihov rast iznosio 3%. Premija životnih osiguranja spustila se za 2% i to prvenstveno zbog visokog doživljenja iz naslova osiguravajućih polisa, dok se premija zdravstvenih osiguranja povećala za 4%. U Sloveniji je Triglav grupa ukupno fakturisala 0,3% više premija nego u istom periodu lani, što je na nivou rasta celokupnog slovenačkog tržišta. Na tržištima van Slovenije prosečan rast premija Triglav grupe u prvih devet meseci ove godine iznosio je u odnosu na isti period lane 9%.\nU poređenju s prošlom godinom na ovogodišnje poslovanje Triglav grupe na području osiguranja su uticali masovni štetni događaji, a prvenstveno letnje oluje s gradom, kao i aprilski mraz i lokalne poplave u Sloveniji. Ukupna vrednost masovnih štetnih događaja iznosila je u ovogodišnjem periodu u Triglav grupi 19 miliona evra. Ovo poslednje je prvenstveno uticalo na povećanje kombinovanog koeficijenta Grupe. Njegova vrednost u prvih devet meseci ove godine je iznosila 95%, što je u skladu sa strateškom ciljnom dugoročnom prosečnom vrednošću kombinovanog koeficijenta.\nPrinosi od finansijskih investicija Triglav grupe bili su za 21% niži nego u istom periodu lane, prvenstveno zbog nižih neto profita iz naslova prodaje finansijskih sredstava. Neizvesnost, slab privredni rast u čitavom svetu, niska inflatorna očekivanja kao i učinak Brexita doveli su do toga da na međunarodnim finansijskim tržištima ove godine prevladavaju nepovoljne prilike istorijski niskih odnosno negativnih kamatnih stopa i visoka volatilnost tržišta akcija. Nije moguće očekivati brzo poboljšanje prilika na finansijskim tržištima. Triglav grupa u skladu s investicionom politikom i u skladu s prilikama, prilagođava pojedine udele investicionih razreda i zadržava u strukturi investicija prevladavajući udeo prvorazrednih državnih obveznica.\nPredsednik uprave Zavarovalnice Triglav Andrej Slapar je izjavio: »Zadovoljni smo ovogodišnjim poslovanjem i to kako postignutom profitabilnošću, tako i sačuvanom finansijskom stabilnošću Triglav grupe. Mi smo slovenačko društvo sa najvišim kreditnim rejtingom u državi, jer su nam ove godine dve rejting agencije - S&P Global Ratings i A.M. Best – povisile rejtinge iz »A-« na »A«, sa stabilnom srednjoročnom prognozom. Naše strateško usmerenje na osiguravajuću delatnost Grupe pokazuje dobre rezultate. Poslovanje na slovenačkom tržištu osiguranja, ali i na tržištima van Slovenije, gde prvenstveno vidimo priliku za rast premija, bilo je uspešno i u skladu s očekivanjima. Prinosi od finansijskih investicija, u situaciji sa istorijski niskim kamatnim stopama, su ove godine niži, što smo i predviđali. Uzimajući u obzir očekivane uslove poslovanja do kraja godine ocenjujemo da će ovogodišnja dobit pre oprezivanja Triglav grupe biti u planiranom rasponu«.\nU trećem kvartalu 2016. godine Triglav osiguranje Srbija ostvarilo je rast ukupne premije od 22% (obračunato u evrima) u odnosu na isti period u prethodnoj godini. Segment neživotnih osiguranja zabeležio je rast u evrima od 18%, dok je porast u delu životnih osiguranja za devet meseci 2016. godine u evrima čak 177,9% u odnosu na isti period 2015. godine. Imovinska osiguranja beleže rast od 31,5%, i ukoliko se posmatra premija neživotnih osiguranja bez automobilskih osiguranja, u poređenju sa istim perodom u 2015. godini, beleži se rast od 25,8%. Društvo je krajem trećeg kvartala uvelo proizvod dobrovoljnog zdravstvenog osiguranja za vanbolničko lečenje i ostvaruje dobre rezultate poslovanja i u ovom segmentu. Po poslednjim javno objavljenim podacima sa tržišta osiguranja Srbije (šest meseci 2016. godine), a u poređenju sa istim periodom prethodne godine, Triglav osiguranje Srbija povećalo je i udeo u ukupnoj premiji tržišta osiguranja Srbije sa 4,2% na 4,7% i ostalo na petoj poziciji od ukupno 19 osiguravajućih društava u Republici Srbiji.\n»Treći kvartal 2016. godine obeležilo je uvođenje prvih proizvoda dobrovoljnog zdravstvenog osiguranja. Ovaj segment predstavlja strateški segment razvoja ne samo za Triglav osiguranje u Srbiji već i širom naše Grupe i zbog toga ćemo u narednom periodu predstaviti još proizvoda pripremljenih u saradnji sa našom matičnom kućom, ali i osluškujući potrebe klijenata,«izjavio je gospodin Dragan Marković, generalni direktor Triglav osiguranja u Beogradu i dodao: »U prethodnom periodu smo, kao ponosni sponzori, slavili uspehe naše muške reprezentacije i povodom partnerstva sa KSS pripremili posebne uslove osiguranja tokom leta.«


Iz budžeta grada sportskim organizacijama 27,7 miliona dinara – TV Kikinda\nGradsko veće, na predlog Sportskog saveza Kikinde, dalo je saglasnost na dodelu sredstava namenjenih funkcionisanju sportskih organizacija u gradu. Najviše novca, bezmalo 17 miliona dinara, biće utrošeno za redovne godišnje programe. Sufinansiraće se 29 sportskih udruženja koji su ispunili uslove konkursa. Milorad Aleksić iz Sportskog saveza Kikinde napominje da su mogli da konkurišu svi, ali su ispoštovane novine Pravilnika o odobravnju i finansiranju programa u oblasti sporta:\n-Novim Pravilnikom jasno je stavljeno do znanje da će biti finansiran jedan klub iz jedne grane sporta kako u muškoj, tako i u ženskoj kategoriji. Primera radi plivački klubovi “Banat” i “Kikinda” su se pripojili i izašli su zajedno na konkurs.\nPo ovom konkursu najviše sredstava na mesečnom nivou odobreno je ŽORK “Kikinda” 110.000, a najmanje USR “Šaran” i Klubu malog fudbala” “Kikinda” koji će dobijati po 14.000 dinara mesečno. Naš sagovornik ističe da su za sve sportske klubove, bez obzira na to da li su dobili novac ili ne, obezbeđeni besplatni lekarski pregledi, kao i broj treninga koje su imali do sada. Za klubove od posebnog značaja planirano je 2,2 miliona dinara , a dodatni novac po ovom javnom pozivu dobilo je osam sportskih organizacija: ŽORK “Kikinda”, RK “Crvena zvezda” Mokrin, PVK “ŽAK”, MRK “Kikinda Grindex”, KK “Velika Kikinda”, PK “Kikinda”, Džudo klub “Partizan” i FK “Kikinda 1909”.\n-To su klubovi sa najdužom tradicijom u gradu i sa najboljom infrastrukturom i uslovima za rad – pojasnio je Aleksić.\nSvi koji nisu zadovoljni na koji način su sredstva raspoređena mogu se obratiti Sportskom savezu.\n-Generalni sekretar Sportskog saveza formirao je radne grupe koje su u skladu sa važećim Zakonom o sportu i Pravilnikom dodelile bodove svakom klubu koji je konkurisao. Na osnovu tih bodova opredeljena su sredstva – zaključio je Milorad Aleksić.\nNa javnom pozivu koji je bio raspisan za plaćene trenere konkurisao je 21 trener, a sredstva u iznosu od šest miliona dinara odobrena su za njih 10.\nZa posebne programe odnosno sportske događaje opredeljeno je 2,5 miliona dinara. Najviše sredstava po 160.000 dinara dobiće četiri turnira “Žara Mićević”, međunarodni plivački miting, turnir “Mirče Berar” i “Ranko Žeravica”.\n28 februara, 2018 Aleksandra Djuran\n← Neovlašćeno pružali uslugu smeštaja starim licima Uzimanjem računa građani se bore protiv sive ekonomije →


Korona zaposlila 4.552 zdravstvena radnika u Srbiji\n20.07.2020. / 8:30\nBEOGRAD – Od pojave koronavirusa u Srbiji, u periodu od 26. marta do sada angažovano je i zaposleno 4.552 zdravstvenih radnika u 186 zdravstvenih ustanova.\nKako navode u Ministarstvu zdravlja za Tanjug, u toku 2020. godine su date saglasnosti i za zapošljavanje na neodredeno vreme za 2.394 zdravstvenih radnika, po osnovu upražnjenih radnih mjesta zbog odlaska u penziju ili nekih drugih razloga.\nU junu je nastavljeno i sa zapošljavanjem najboljih diplomaca medicinskih fakulteta i srednjih škola u okviru projekta Ministarstva zdravlja pokrenutog prošle godine.\nTako je posao, specijalizaciju i doktorske studije do sada ukupno po ovom projektu dobilo preko 500 najuspešnijih mladih lekara, sa prosekom devet i deset, kao i 700 medicinskih sestara i tehničara sa odličnim rezultatom tokom školovanja.\nJoš 200 zdravstvenih radnika će uskoro dobiti šestomjesečni angažman, koji će finasirati EU, zahvaljujući ugovoru koji su ovih dana potpisali ministar za evropske integracije Jadranka Joksimović i šef Delegacije EU u Srbiji Sem Fabrici, sa ciljem da se povećaju kapaciteti Srbije za borbu protiv COVID-19.\nOni će biti angažovani u Institutu za javno zdravlje Srbije Dr Milan Jovanović Batut a za taj njihov šestomesečni angažman EU je opredelila oko milion evra.\n“Očekujemo mlade lekare pre svega u zavodima za javno zdravlje na teritorijama gde su epidemijska žarišta, a potom ocekujemo mlade medicinske sestre i sve ljude koji su bez posla u ovom trenutku, da zajedničkim snagama pomognemo da se izvrši kontrola epidemije“, rekla je direktorka Batut Verica Jovanović i pozvala je mlade da se jave na konkurse koji ce biti raspisani.\nIstovremeno, podaci Republičkog zavoda za statistiku (RZS) pokazuju da je u maju ove godine u odnosu na isti mjesec prethodne ukupan broj zaposlenih zdravstvenih i socijalnih radnika veći za 1,2 odsto (1.747 lica).\nTagovi: virus koronazdravstveni radnici u Srbiji


Politika Autor:Nataša Latković28. avg. 202006:51 > 09:19\nIzveštaji stranaka o troškovima predizborne kampanje, koje je objavila Agencija za borbu protiv korupcije, prilično su zbunjući i izazivaju sumnju da su obelodanjeni podaci tačni. Tako je na primer, kada je reč o Srpskoj naprednoj stranci, u izveštaju objavljeno da je utrošeno ukupno oko 5,8 miliona evra prihoda iz javnih izvora i sopstvenih sredstava, dok je na drugoj stranici navedeno da ukupni troškovi iznose oko 1,5 miliona evra. Slično je i sa izveštajem o troškovima kampanje SPS-a, kod kojih se cifre takođe ne poklapaju.\nSudeći po izveštaju koji je objavila Agencija za borbu protiv korupcije, SNS je najvećim delom kampanju finansirala od državnog novca. Iz republičke kase naprednjaci su dobili ukupno 466.853.087 dinara ili oko četiri miliona evra, dok su iz sopstvenih sredstava prebacili na račun za kampanju 543.557.779 dinara, a od tog novca su potrošili 219.092.652.\nTransparentnost: POKS ima najtransparentniju kampanju\nKampanja opozicije jeftina, a Vučićeva još jeftinija\n03. jun. 2020 29\nKada se saberu i oduzmu te cifre, može se zaključiti da su naprednjaci u kampanji potrošili oko 686 miliona dinara ili 5,8 miliona evra.\nMeđutim, u delu gde su pobrojani izdaci SNS po stavkama navodi se da ukupni troškovi izborne kampanje iznose 181.789.727 dinara ili oko 1,5 miliona evra. I ovaj podatak je nelogičan, jer je SNS prijavila da su ih samo „usluge oglašavanja – politički marketing“ koštale 186.245.045, što je opet više od ukupnih troškova kampanje.\nDa se cifre u izveštaju političkih stranaka ne poklapaju primećuju i u organizaciji Transparentnost Srbija i podsećaju da je prema njihovim procenama samo na oglašavanje na TV stanicama SNS potrošila 2,4 miliona evra.\nBez donacija građana SNS-u\nZa ovu kampanju Srpska napredna stranka nije dobila nijedan prilog građana ili članova stranke, iako je prethodnih godina ta partija imala na hiljade donacija uglavnom u iznosima od 40.000 dinara. U izveštaju objavljenom na sajtu Agencije navodi se da nije bilo donacija ni fizičkih ni pravnih lica.\n„U izveštaju liste „Aleksandar Vučić – za našu decu“ navedeno je da su zbirni troškovi oko 181 milion, a troškovi TV oglašavanja 15,5 miliona, koliko je koštao zakup termina na TV B92. U tom dokumentu, međutim, postoje pojedinačni troškovi emitovanja nekoliko spotova i oglasa, čiji je zbir veći od 350 miliona, ali to nije ušlo u konačno obračun troškova TV oglašavanja“, navode u Transprentnosti Srbije.\nPodaci o troškovima izborne kampanje zbunjuju i kada je reč o SPS. Ta stranka je iz državne kase dobila 85.646.353 ili oko 730.000 evra, od priloga fizičkih lica još 26,4 miliona dinara i još 11 miliona prebacila je iz sopstvenih sredstava za redovan rad, od čega je utrošila 3,6 miliona.\nKada se ove brojke saberu ispada da su socijalisti potrošili 115,7 miliona dinara ili oko 985.000 evra.\nMeđutim, u delu izveštaja gde su pobrojani po stavkama izdaci SPS u kampanji, navodi se da ukupni troškovi iznose 62.922.499 dinara ili oko 535.000 evra.\nU Transparentnosti Srbije ukazuju da su pobrojani pojedinačni troškvi emitovanja spotova i oglasa u znatno većem iznosu – više od 150 miliona, a kao zbir troškova TV oglašavanja navodi se oko tri miliona.\nTa organizacija je na ove nelogičnosti ukazala i Agenciji za borbu protiv korupcije.\nIznos utrošenih sredstava ne poklapa se ni kada je reč SPAS-u Aleksadra Šapića. Prema izveštaju, Šapićev pokret potrošio je 57.178.931 miliona dinara prihoda ili nešto manje oko 487.000 evra.\nNa drugoj stranici, međutim, piše da ukupni troškovi kampanje iznose 50.303.209 dinara ili oko 428.000 evra.\nČeda nula dinara prihoda u kampanji\nSudeći po izveštaju Koalicije za mir, koju je predvodio Čedomir Jovanović, taj savez nije imao ni dinar prihoda iz budžeta. Novac nije uzeo iz republičke kase, a nije mu uplaćen ni jedan prilog od fizičkih i pravnih lica. Međutim, Jovanovićeva koalicija prijavila je troškove u iznosu od 454.860 dinara ili oko 3.870 evra, a reč je novcu koji je potrošen na overu potpisa koalicionih sporazuma, dokumenata stranaka koalicionih partnera i druge dokumentacije neophodne za izborne radnje.\nAgencija za borbu protiv korupcijeIzveštaji o troškovima kampanjeLDPSNSSPS


Lošiji polugodišnji rezultati kompanija sa službenog tržišta Banjalučke berze: Kompanije prepolovile bilanse - Akta.ba\nLošiji polugodišnji rezultati kompanija sa službenog tržišta Banjalučke berze: Kompanije prepolovile bilanse\n10.08.2009. 09:50 / Izvor: Banjalučka berza\nKompanije sa službenog tržišta Banjalučke berze u prvih šest mjeseci ove godine skoro su prepolovile zbirni pozitivan finansijski rezultat iz istog perioda lani, najviše zbog udara ekonomske krize.\nPolugodišnji nerevidirani finansijski izvještaji 37 akcionarskih društava iz RS sa prestižnog berzanskog tržišta pokazuju da je njihov ukupan pozitivan rezultat iznosio 32,6 miliona KM, što je za 47,5 % manje u poređenju s istim periodom minule godine.\nBroj profitabilnih kompanija smanjen je sa prošlogodišnjih 28 na 22, ali su, ipak, ukupno uvećale polugodišnju dobit za oko šest odsto, na 85,8 miliona KM. Gubitaši, kojih je lani bilo devet, a sada 15, istovremeno su, pak, produbili finansijsku dubiozu za čak 178 %, na 53,2 miliona KM.\nTom analizom nije obuhvaćena banjalučka "Elektrokrajina" koja Banjalučkoj berzi još nije dostavila svoj polugodišnji finansijski izvještaj.\nNa generalno lošije poslovanje značajno su uticali minusi preduzeća koja trpe posljedice globalne recesije, prvenstveno "Željeznice RS", koje su zbog drastičnog pada teretnog, ali i putničkog prevoza postale najveći gubitaš na berzanskoj kotaciji s polugodišnjom dubiozom od 14 miliona KM, što je skoro dva puta više u odnosu na kraj juna prošle godine.\nStevo Pucar iz Udruženja ekonomista RS - SWOT kaže da je primijetno da su preduzeća u metalskoj industriji, kao što su gradiški "Metal" i vlasenički "Alpro", koja su ranije bila profitabilna, zapala u gubitke, dok su zvornički "Birač" i banjalučki "Jelšingrad Livar" povećali svoje finansijske minuse.\nZa Rafineriju ulja Modriča koja je lanjsku dobit zamijenila gubitkom od 3,8 miliona KM, Pucar kaže da je vjerovatno posljedica uvećanja troškova zbog investiranja u novi pogon hidrokrekovanih baznih ulja.\n"Najgore od svjetske krize je prošlo, ali do kraja ove godine ne očekujem drastična poboljšanja poslovnih rezultata kompanija", zaključuje Pucar.\nInvestitori na tržištu kapitala RS posebnu zamjerku imaju na poslovanje proizvodnih preduzeća iz sistema "Elektroprivrede RS" (ERS), apostrofirajući Rudnik i Termoelektranu Ugljevik koja je uvećala gubitak sa 2,8 na 13,1 milion KM, te sve tri hidroelektrane koje su značajno smanjile lanjsku dobit.\n"Investitori su najviše razočarani u poslovanje ERS, u kojem se nalazi najznačajniji dio njihovog portfelja, jer se negativan trend poslovanja nastavlja po svim aspektima", tvrdi Stevo Radić, direktor Društva za upravljanje investicionim fondovima "Invest Nova".\nBolje rezultate u sistemu ERS ove godine su, pak, imala elektrodistributivna preduzeća iz Bijeljine i Doboja, koja su višestruko povećala dobit.\nNajprofitabilnija kompanija u RS i dalje je "Telekom Srpske", koji je ostvario dobit od 55,9 miliona, što je za 6,5 % više nego na kraju juna 2008. Slijede GP "Krajina" Banja Luka s profitom od 5,4 miliona KM (povećanje za 74,2 %) i Nova banka Bijeljina, jedina banka na kotaciji, sa dobiti od 4,9 miliona KM. Među pozitivnim primjerima ističe se i banjalučki "Celex", koji je jedini na službenom tržištu lanjski polugodišnji gubitak zamijenio profitom i to u iznosu od 2,1 milion KM.\nhidrokrekovana bazna ulja


Ove parcele na Novom Beogradu proglašene su za parkove! – NBGD Vesti\nOve parcele na Novom Beogradu proglašene su za parkove!\nAda Huja, Veliko ratno ostrvo i međublokovske površine na Novom Beogradu proglašene su za parkove, dok je Šećerana proglašena prostorom za kulturu prilikom današnjeg saziva Skupštine Beograda.\nOdbornici su usvojili Predlog izmena i dopuna plana generalne regulacije građevinskog područja sedišta jedinice lokalne samouprave – Grad Beograd (Celina I-XIX) – (I Faza – 2.etapa), navedno je na sajtu Grada.\n– Danas smo zaštitili sve otvorene blokovske površine na Novom Beogradu, da nam se ne bi desio ponovo Blok 37. Taj Blok će za desetak dana konačno postati gradska parcela, ali smo zato morali da pregovaramo sa investitorom – rekao je zamenik gradonačelnika Goran Vesić.\n– Ova tačka dnevnog reda možda i najznačajnija današnjeg zasedanja, jer se odnosi na ažuriranje svega što smo radili prethodnih šest godina. Takođe će biti usvojene neke mere restriktivnog tipa koje će pooštriti kriterijume gradnje, posebno na opštinama Novi Beograd i Vračar – naveo je Stojčić.\n– Razlog je jednostavan, jer imamo pojedine nejasnoće određenog broja građana, te primedbe na ovaj plan zbog čega smo odlučili da povučemo plan kako bi svi bili zadovoljni. Takođe je pred odbornicima i Predlog odluke o stavljanju van snage odluke o izradi plana detaljne regulacije područja između ulica Stjepana Filipovića, Dragana Mancea i glavne železničke stanice Beograd centar. Dogovor je sa stanovnicima naselja Stjepan Filipović da se od tog projekta koji obuhvata zelenu kosinu iznad stanice Prokop i ispod pomenutog naselja odustane i prilagodi stanovnicima tog naselja – ukazao je Stojčić.\nTakođe je i usvojen Plan detaljne regulacije bloka između ulica Nemanjine Svetozara Markovića, Kralja Milana i Kralja Milutina, gradskih opština Savski venac i Vračar.\nDodaje se i da je usvojena Odluka o izradi plana detaljne regulacije za deo bloka između ulica Užičke, Krajiške, Kačaničke, Iličićeve, Gradska opština Savski venac kao i Odluka o izradi izmena i dopuna plana detaljne regulacije naselja Altina 2 u Zemunu, za blok 30.


Ketrin Ešton: Vladavina prava najvažnija za put ka EU\nVisoka predstavnica EU za spoljnu politiku i bezbednost Ketrin Ešton doputovala je je jutros na Kosovo. Odmah po dolasku nju je u sedištu kosovske vlade primio premijer Hašim Tači nakon čega je na kratko posetila sedište EULEKS-a a odmah zatim otputovala u Prizren.\nEštonova je, obraćajući se novinarima ispred sedišta EULEKS-a u Prištini, izjavila da svih 27 zemalja članica EU u potpunosti podržava rad EULEKS-a i ciljeve koje ova misija pokušava da ostvari. “Suočavanje sa problemima iz oblasti vladavine prava je zaista važno, kritično važno za budućnost Kosova i ljudi ovde. To je i osnovna veza za vaše ambicije na putu razvoja i napretka ka Evropskoj uniji. Želela sam da budem ovde i saopštim vam da je ekstremno važno da svi podrže misiju i njen rad onako kako mi to činimo u EU’, rekla je visoka predstavnica EU. Edita Tahiri, šef pregovaračkog tima Prištine i zamenica premijera Kosova izjavila je danas posle sastanka sa Ketrin Ešton da očekuje vrlo brzo “prvi paket dogovara’ sa Srbijom. Tahiri je kazala da je od visoke predstavnice EU dobila uveravanja da je, kako je rekla, put Kosova ka EU siguran i jasan. Ona je kazala da je Eštonovoj prenela da će Kosovo nastaviti sa sprovođenjem reformi u skladu sa kriterijumima iz Kopenhagena. Tahiri je saopštila da se razgovaralo o dijalogu Beograda i Prištine i napomenla da su strane postigle napredak u dijalogu i da se uskoro očekuje postizanje sporazuma o slobodi kretanja i telekomunikacijama. Eštonova je iz Prištine sa premijerom Kosova Hašimom Tačijem otputovala u Prizren.\n14.07.2020 Gračanica: Nove mere i najava kazni, a problem stari (1029)\n15.07.2020 Priština: Zaraženi pacijent napadnut zbog izlaska iz kuće (280)\n15.07.2020 U srpskim sredinama na Kosovu 37 novoobolelih (237)


11.01.2017 16:27 | Marijana Miljić\nBanjaluka - Okružni privredni sud u Doboju pokrenuo je stečajni postupak u Fabrici kompresorske opreme "Trudbenik FKO" iz Teslića.\nVlasnik ovog preduzeća je "Trudbenik" iz Doboja u kojem je stečaj otvoren krajem aprila ove godine i još nije okončan.\nU "Trudbeniku FKO" prvo je bio pokrenut predstečajni postupak u kojem je utvrđeno da ovo preduzeće ne može nastaviti sa poslovanjem zbog čega je Okružni privredni sud u Doboju donio odluku o pokretanju stečaja.\nPrema posljednjim podacima vrijednost imovine teslićkog preduzeća iznosi 1,26 miliona, dok su obaveze premašile iznos od 2,15 miliona KM.\nPovjerioci su dužni da u roku od mjesec, odnosno do 5. februara prijave sva potraživanja koja imaju kod "Trudbenika FKO".\n- U predstečajnom postupku utvrđeno je da postoje uslovi za otvaranje stečaja u ovoj fabrici jer preduzeće nije platežno sposobno i nema mogućnosti da nastavi sa radom - rekao je stečajni upravnik "Trudbenika FKO" Dragan Prodić.\nNaglasio je da ovo preduzeće trenutno ima samo direktora kome će biti zaključena radna knjižica, dok su bivši radnici pokrenuli veliki broj tužbi zbog neisplaćenih obaveza.\n- Najveći iznos obaveza odnosi se na plate prema radnicima i obaveze prema državi i dobavljačima. Od prodaje imovine biće izmirene obaveze prema povjeriocima. Poreska uprava RS ima hipoteku nad kompletnom pokretnom imovinom ovog preduzeća zbog neizmirenih obaveza - rekao je Prodić.\nDirektor "Trudbenika FKO" Zoran Filipović je sa većinskim akcionarom Perom Bukejlovićem pokušao da proda imovinu ove fabrike iako su obaviješteni da to ne mogu da učine i da nemaju ovlašćenja. Okružni privredni sud je u zapisniku naveo da postoji osnovana sumnja da je u ovoj fabrici počinjeno više krivičnih djela, što bi stečajni upravnik trebalo da ispita i u slučaju postojanja većeg stepena sumnje podnijeti i krivičnu prijavu protiv odgovornih lica.\nPod okriljem "Trudbenika" iz Doboja nalazi se i "Trudbenik FPA" u kojem je krajem oktobra pokrenut stečaj, dok je u likvidaciji završio "Trudbeniku enerdži" 30. novembra. Time su svi ogranci nekadašnjeg dobojskog giganta doživjeli neslavan kraj.\nAustrijanci mjerkaju "Trudbenik"\nDragan Prodić je rekao da je firma iz Austrije zainteresovana za pokretanje proizvodnje u "Trudbeniku" iz Doboja.\n- Oni su zainteresovani da početkom marta ove godine pokrenu proizvodnju u ovom preduzeću i da do tada poprave mašine koje su stradale u poplavama. Vidjećemo šta će biti od toga - rekao je Prodić koji je imenovan za stečajnog upravnika i u ovom preduzeću.


Implementacija Zakona o fiskalizaciji u prometu proizvoda i usluga | Privredna komora Crne Gore\nRiječ je o još jednom u nizu događaja kojim se doprinosi fiskalnoj reformi u Crnoj Gori, projektu koji se realizuje uz podršku Svjetske banke.\nPredstavnici Poreske uprave su tokom sastanka prezentovali informaciju o primjeni Zakona o fiskalizaciji u prometu proizvoda i usluga. Zakon je usvojen u avgustu 2019, a izmijenjen krajem te godine kako bi njegova primjena odložila za 1. januar 2021. godine. Oni su istakli da će sa njihove strane sve biti spremno da primjena otpočne navedenog datuma, ali i izrazili razumijevanje za zahtjeve privrede. Testiranje fiskalnih servisa počelo je 20. oktobra, a testno okruzenje bice dostupno do samog pocetka produkcije sistema-1.1.2021. godine, ali i nakon toga, kada ce biti paralelno dostupno i produkciono i testno okruzenje, za sve obveznike koji budu imali potrebu testiranja novih verzija softvera.\nTokom okruglog stola razmotrene su brojne nedoumice privrednika koje se odnose na primjenu zakonskih rješenja u praksi. Između ostalog, ukazano je da brojnim crnogorskim kompanijama softverske usluge pružaju inostrani provajderi koji, prema Zakonu, treba da se registruju u našoj zemlji. Objašnjeno je da kreatori i održavaoci softverskih rješenja mogu da to učine kao privredno društvo, partner domaćem preduzeću ili da prenesu klijentu vlasničko pravo nad softverom. Predstavnici nadležnih apelovali su da se za ovaj posao u što većoj mjeri angažuju crnogorske IT kompanije, naročito ističući da su one kreirale veoma kvalitetan sistem elektronske uprave. Bilo je dilema oko periodičnog i sumarnog računa, kakva je razlika u odnosu na pojedinačne u fiskalnom smislu i šta oni treba da sadrže. Odgovoreno je da se pojedinačni računi fiskalizuju, a da sumarni omogućava veću preglednost i informativnog je karaktera. Izvoznici su upitali da li je potrebno da i oni budu obveznici ovakve fiskalizacije s obzirom na to da je njihov PDV po stopi nula odsto. Odgovoreno je pozitivno jer se fiskalizacijom doprinosi evidenciji izvoznih poslova bez obzira na to što je nulta stopa PDV-a. Kada je riječ o defiskalizaciji kasa koje se sada upotrebljavaju, ukazano je da je potrebno da se taj proces okonča u roku 90 dana od početka primjene Zakona. Najavljeno je da će taj proces dodatno definisati uredba čije je donošenje u planu. Neophodna je komunikacija vlasnika kasa sa distributerima da bi se uvidjele mogućnosti korišćenja ovih aparata kao fiskalnih printera uz manju hardversku nadogradnju. Hotelijere je interesovalo da li se dnevno mora raditi fiskalizacija smještaja, na šta je odgovoreno da se to čini na kraju boravka gosta uz napomenu da se sve usluge tokom tog perioda fakturišu kada se izvrše.


Činjenice o matičnim ćelijama koje morate da znate\nMatične ćelije nam pružaju veliku nadu da ćemo moći bolje da razumemo i lečimo čitav niz bolesti, povreda i drugih zdravstvenih stanja. Njihov potencijal je već očigledan u upotrebi za lečenje bolesti krvi, terapiji koja je spasila živote hiljadama dece obole od leukemije, a može se videti i u upotrebi za lečenje bolesti ili povreda kostiju, kože. U toku su važna klinička ispitivanja koja uključuju primenu matičnih ćelija za mnoga druga stanja i istraživači nastavljaju da istražuju nove načine za korišćenje matičnih ćelija u medicini.\nRazličite vrste matičnih ćelija imaju različite uloge u telu\nRazličite vrste matičnih ćelija dolaze sa različitih mesta u vašem telu i imaju različite funkcije. Naučnici istražuju različite uloge matičnih ćelija specifičnih za određeno tkivo i uloge koju bi mogle imati u lečenju, uz razumevanje da ove matične ćelije imaju specifične i ograničene mogućnosti. Bez manipulacije u laboratoriji, matične ćelije specifične za određeno tkivo mogu da generišu samo tipove ćelija koji se nalaze u tkivu u kojem se nalaze.\nNa primer, hematopoetske matične ćelije pronađene u koštanoj srži regenerišu ćelije u krvi, dok nervne matične ćelije u mozgu prave moždane ćelije. Matične ćelije hematopoeze neće spontano stvoriti moždane ćelije i obrnuto. Stoga je malo verovatno da se jedan tip ćelija može koristiti za lečenje mnoštva nepovezanih bolesti koje uključuju različita tkiva ili organe.\nIsti tretman matičnim ćelijama verovatno neće uspeti za različite bolesti i stanja\nBudući da matične ćelije specifične za određena tkiva, bez pažljive manipulacije u laboratoriji, ne mogu da naprave ćelije koje se nalaze u drugim tkivima, malo je verovatno da će isti tretman matičnim ćelijama delovati kod bolesti koje pogađaju različita tkiva i organe u telu.\nNaučnici su naučili da prave određene specijalizovane tipove ćelija, kroz postupke u više koraka, koristeći pluripotentne matične ćelije, odnosno embrionalne matične ćelije ili indukovane pluripotentne matične ćelije. Ove ćelije imaju potencijal da formiraju sve različite tipove ćelija u telu i nude priliku za razvijanje novih strategija lečenja. Embrionalne matične ćelije i pluripotentne matične ćelije, međutim, nikako nisu dobre za direktno korišćenje kao tretmana, jer im je potrebna pažljiva instrukcija, kako bi postale specifične ćelije potrebne za regeneraciju obolelog ili oštećenog tkiva. Ako nisu pravilno usmerene, ove matične ćelije mogu, kada se ubrizgaju u pacijenta, da prerastu ili izazovu tumore. Stoga je nepohodno da celim procesom rukovode provereni stručnjaci.\nŠto više znate o uzrocima i posledicama neke bolesti, tim bolje možete da identifikujete najbolje mogućnosti lečenja. Na primer, ako imate određenu vrstu raka krvi, transplantacija matičnim ćelijama koje formiraju krv ima smisla, jer lečenje zahteva od tih specifičnih ćelija da rade tačno ono za šta su dizajnirane. Ali ako imate dijabetes, lečenje matičnim ćelijama koje formiraju krv nema smisla, jer je problem pre u pankreasu nego u samoj krvi. Bez značajne i pažljive manipulacije u laboratoriji, matične ćelije specifične za to određeno tkivo ne generišu tipove ćelija koje se nalaze izvan njihovih matičnih tkiva.\nProces kojim nauka postaje medicina osmišljen je tako da umanji štetnost i maksimizira efikasnost\nTokom ovog procesa naučnici otkrivaju da li proces koji je delovao obećavajuće u laboratoriji, iste rezultate daje i u realnoj primeni. Oni mogu otkriti da se neki tretman efikasno bavi simptomima bolesti ili povrede, ali da nosi neprihvatljive rizike. Naučnici pažljivo pregledaju i repliciraju svoj rad i u okvirima svoje zajednice upoređuju rezultate istraživanja. Ovaj proces kojim nauka postaje medicina i donosi lek često je dug, ali je osmišljen tako da minimizira eventualnu štetnost za pacijenta i uveća verovatnoću efikasnosti.\nĆelije vašeg tela nisu automatski bezbedne za korišćenje u tretmanu\nU teoriji naš imunološki sistem ne bi trebalo da napada ćelije koje bi se koristile u transplantaciji. Upotreba sopstvenih ćelija pacijenta naziva se autologna transplantacija.\nMeđutim, procesi kojima su ćelije dobavljene, uzgajane i zatim ponovo uvođene u telo svakako mogu nositi određene rizike. Evo samo nekoliko poznatih rizika od lečenja autolognim matičnim ćelijama:\nSvaki put kada se ćelije uklone iz vašeg tela, postoji rizik da mogu biti kontaminirane virusima, bakterijama ili drugim patogenima koji mogu ponovo da izazovu bolest\nManipulacija ćelijama u klinici može ometati njihovu normalnu funkciju, uključujući i one koje kontrolišu rast ćelija\nVažno je kako i gde se ćelije vraćaju u vaše telo, tako da je veoma važno pažljivo odabrati kliniku koja će rukovoditi procesom\nSvaki medicinski postupak nosi rizik. Budite oprezni prema klinikama koje prikrivaju ili minimiziraju rizike povezane sa njihovim lečenjem.\nMedigen vam je omogućio da koristite usluge Future Health banke matičnih ćelija, koja je jedina banka matičnih ćelija u Evropi koja poseduje dve akreditovane laboratorije za obradu i čuvanje matičnih ćelija. Sa Future Health bankom možete biti sigurni da će matične ćelije koje ste pohranili biti adekvatno tretirane i spremne za upotrebu u svakom trenutku.\nTrenutna dostupnost za korišćenje, finansijska podrška u slučaju potrebe za korišćenjem, akreditovanost, samo su neke od pogodnosti koje vam nudimo. Posetite naš sajt i saznajte šta smo sve pripremili za vas.


Novo naselje pred Jovanjdan sa "vrlo nezdravim" indexom kvaliteta vazduha - Valjevo\nPosted by: REDAKCIJA VALJEVSKA POSLA in Da Valjevo prodiše! 20. January 2018.\tComments Off on Novo naselje pred Jovanjdan sa “vrlo nezdravim” indexom kvaliteta vazduha\nKoncentracija čađi u vazduhu izmerena u Novom Naselju 18. januara bila je 124 mikrograma po metru kvadratnom, što je dva i po puta veća koncentracija od granične vredenosti za ovaj polutant. Ta izmerena vrednost uslovila je da index kvaliteta vazduha od 248 za ovaj deo grada dospe u “vrlo nezdravu” zonu (201-300), koja je na samo jedan stepenik od “opasne” zone (>300)!\nVrednost koncentracije čađi na ostala dva merna mesta, Dom zdravlja Valjevo i Obdanište “Pčelica” na Petom puku, pokazalo se da su daleko ispod graničnih vrednosti, što još jednom ukazuje da je Novo naselje među najugroženijim delovima grada. Naime, izmereno je da su koncentracije čađi u centru grada i na Petom puku za 18. januar bile 14 µg/m³, odnosno 13 µg/m³, što je skoro deset puta manje nego što su aparati zabeležili u Novom naselju!\nPrethodnog dana, 17. januara, sve vrednosti koncentracija zagađujućih parametara SO2, NO2, čađi, čak i PM 10 čestica na svim mernim mestima u gradu bili su u granicama normale.\nZavod za javno zdravlje Valjevo vrši merenja vrednosti koncentracija zagađujućih parametara SO2, NO2, čađi i PM 10 čestica, na četiri lokacije u gradu, tri puta sedmično, ponedeljkom, sredom i petkom, za vazduh koji je uzorkovan dva dana pre tih “mernih dana”. Tako da će se podaci o kvalitetu vazduha za petak i subotu, 19. i 20. januara, po redovnom rasporedu merenja Zavoda, znati u ponedeljak, 22. januara, u popodnevnim satima.\nAerozagađenje Da Valjevo prodiše Valjevo Valjevo vesti Vesti\t2018-01-20\nPrevious: Sutra počinje skijanje na stazi Crni vrh na Divčibarama\nNext: Prvi slučaj morbila u Kolubarskom okrugu


Dodik visokog predstavnika nazvao muslimanskim podanikom\nPostojanje 9. januara - Dana RS nije upitno i okolnosti pandemije virusa korona nisu promijenile ništa u vezi s tim,\nrekao je predsjedavajući Predsjedništva BiH Milorad Dodik za RTRS povodom obilježavanja Dana RS. "Naša emocija u pogledu toga ostaje veoma snažna, moćna i definitivna i u tom pogledu ćemo se prilagoditi uslovima i kroz neki novi oblik obilježavati Dan RS. Bazični odnosi su za nas isti - Dan RS je za nas 9. januar, on ne može da bude promijenjen inkvizicijskim odlukama međunarodnih sudija ili pak, nekog samozvanog visokog predstavnika ili bilo koga drugog", poručio je Dodik.\nDodik je istakao da će 9. januar definitivno ostati dan srpskog naroda, slobode i državnosti. "Mi smo se borili za slobodu da bi imali državu, mi od toga ne bježimo i nećemo da se krijemo. Generacije su stvorile Dan RS i važno je da on ostaje budućim generacijama i to ne da bismo iritirali druge, već zato što to nama pripada, ovo je naše, mi smo se za ovo borili stotinama godina", naveo je on.\nDodik je rekao da su se Srbi na ovim prostorima još od vremena turske okupacije pa sve do 9. januara 1992. godine borili za državu zajedno sa Srbijom. "Nisu se borili za neku BiH. Mi se ne borimo ni danas za BiH, ona je za nas nametnuti okvir u kome mi još uvijek trpimo. Ništa dobro nismo dobili od BiH, nema nijednog elementa koji bi u ovih 20 i više godina mogao da se pokaže kao neka dobrobit", smatra on.Dodik je poručio da je RS neupitna, te da je neće uništiti kojekakvi pozivi na ustavne promjene.\n"Nema tih promjena. Mi smo protiv novog visokog predstavnika, on nije ovdje dobrodošao, ko god bio. Visoki predstavnik je pokazao da je antisrpski nastrojen, jer je tako nastupao... Novi predstavnik dolazi kao muslimanski podanik koji treba da devastira RS i srpski narod i njen identitet, da napravi neku kvazimuslimansku državu koju oni sami ne mogu da naprave pa prizivaju razne intervencije", ističe Dodik. Dodik je još jednom ponovio da RS niko neće dovesti u pitanje. (Vijesti.ba)


Putnici njujorške podzemne železnice (Foto: REUTERS/Jeenah Moon)\nU državi Njujork uvedena je obaveza nošenja maske ili materijala za pokrivanje lica tokom boravka na otvorenom – kako bi se suzbilo širenje koronavirusa, objavila je agencija Rojters. Odluka doneta je u trenutku dok pojedine američke države razmatraju načine za pokretanje stopirane privrede, a pristalice predsednika Sjedinjenih Država sporadično protestuju tvrdeći da što pre žele da se vrate na radna mesta.\nDržava Njujork, označena epicentrom pandemije u Sjedinjenim Državama, prijavila je u subotu još 540 smrtnih slučajeva povezanih sa Kovidom 19. Iako je reč o najnižem bilansu preminulih još od prvog aprila - stotine porodica i dalje se suočavaju sa gubitkom najmilijih od posledica koronavirusa. Svega dan ranije - broj stradalih je bio veći i iznosio je 630.\nTakođe, u subotu je piše agencija Rojters, okončana još jedna nedelja u kojoj su milioni Amerikanaca ostali bez plate. Njih više od 20 miliona prijavilo se u program za nezaposlene tokom poslednjih nekoliko nedelja usled striktnih mera zatvaranja mnogobrojnih poslova, ograničenja putovanjau primenjenih u pokušaju suzbijanja virusa koji je drastično oštetio američku privredu.\nImajući u vidu te okolnosti na toplu dobrodošlicu naišla je najava američke kompanije Volmart (Walmart) o angažovanju 50.000 radnika u svojim radnjama, klubovima i distributivnim centrima – usled, kako je objavljeno, rastućom potražnjom za namirnicama i drugim potrepštinama za mušterije koje su ostale u svojim domovima tokom pandemije.\nJedna od najznačajnijih delatnosti, koja je pretrpela značajan udar pandemije koronavirusa, je proizvodnja mesa. Pogoni u Južnoj Dakoti, Džordžiji, Ajovi prijavili su stotine registrovanih slučajeva Kovida 19 među svojim zaposlenim. Neki od proizvođača, poput Tajson fudsa ili Smitfild fudsa, sui li bili primorani da zatvore ili su se našli na meti kritika sindikata – koji su zahtevali bezbednije uslove rada za zaposlene.\nUprkos tome što velike kompanije, poput Volmarta i Amazona, deo građana koji živi u područjima države sa nižom stopom obolelih, negoduju zbog restriktivnih mera – što je dovelo do organizovanja protesta na kojima su se okupile pristalice američkog predsednika Donalda Trampa.\nGrađani su se okupljali u prestonicama država Minesota, Mičigen i Virdžinija, i u masi nisu primenjivali smernice društvenog distanciranja, niti su nosili zaštitne maske.Takvo ponašanje naišlo je na neodobravanje guvernera tih država iz redova Trampu rivalske Demokratske stranke.\nTakođe, nekoliko država među kojima su Ohajo, Mičigen, Teksas i Florida, najavile su da deo privrede nameravaju da pokrenu do prvog maja ili čak i ranije.\nKolike su šanse za reizbor Donalda Trampa?\nMeđutim, zdravstveni stručnjaci upozoravaju da je, u svrhe izbegavanja drugog talasa pandemije kada građani budu počeli da se vraćaju na radna mesta, potrebno obezbediti dovoljan broj testova. Razlog za to je, kako navode, mogućnost praćenja infekcije – ali i eventualno utvrđivanje prisustva antitela na virus – što je pokazatelj da organizam počinje da gradi imunitet na virus.\nZnaci usporavanja pandemije u Španiji i Italiji, rast slučajeva u Britaniji


Četvrtak, 25.04.2019 12:13\n22.08.2018 22:46 Živko Radivojević 553\nNastavlja se lepa tradicija Fudbalskog kluba Hajduk 1932 iz Šimanovaca. Pod pokroviteljstvom Sportskog saveza „Razvoj sportova“, u četvrtak, 30. avgusta, organizuje se turnir pionirskih ekipa „Budući asovi“, na kojem će igrati mladi fudbaleri 2008. godišta. - Ovogodišnji turnir biće 21. po redu – kaže Žarko Mrkajić, trener najlađih fudbalera iz Šimanovaca, rodonačelnik turnira – Za sada,...\n22.08.2018 22:15 mojacrvenazvezda.net 597\nZvezdin trio u reprezentaciji\nOdličan strat sezone fudbalera Crvene zvezde nije prošao neopaženo. Na adersu Ljutice Bogdana 1a pristigli su pozivi da se fudbalskoj reprezentaciji Srbije priključe tojica naših prvotimaca – Nenad Krstičić, Milan Rodić i Nemanja Radonjić. Fudbalska reprezentacija naše zemlje otpočinje novi ciklus takmičenja. Izabranici Mladena Krstajića prve dve nedelje septembra uzeće učešće u novom...\n22.08.2018 21:40 Administrator 539\nPosle pobede njegovog tima nad OFK Bačkom, šef stručnog štaba Vojvodine Aleksandar Veselinović izjavio je da je zadovoljan zbog trijumfa, ali da crveno-beli ne treba previše da slave, već moraju odmah da se okrenu sledećem protivniku i izazovu. Vojvodina je pobedila ekipu OFK Bačke iz Bačke Palanke rezultatom 2:0 (0:0), u petom kolu Super lige Srbije. - U fudbalskom klubu Bačka poznajem...\n22.08.2018 20:36 fkvozdovac.rs 737\n22.08.2018 20:10 Administrator 1260\nRestoran kod Rovera najbolji na turniru u Surdulici\nDeset ekipa iz Pčinjskog okruga nadmetao se ovog vikenda na tradicionalnom turniru u košarci 3na3 koji je po drugi put za redom organizovao Sportski Savez opštine Surdulica. Među učesnicima turnira bilo je prijavlejnih pet ekipa u kategoriji pionira iz Surdulice i Vladičinog Hana. U ravnopravnoj borbi, po FIBA pravilima, prva dva mesta u obe kategorije osvojile su ekipe iz Surdulice, a...\n22.08.2018 19:39 Aleksandar Daišević 901\nU premijernom meču pred svoji m navijačima ove sezone, kadeti Kiker doživeli su ubedljiv poraz. Čukarički je u svim elementima fudbalske igre nadigrao vršnjake iz Kraljeva koji su najbolju priliku propustili u prvom minutu. Gojković je bio sam sa desen strane ispred gola Čukaričkog, ali je šutirao neprecizno. Kazna je stigla u 15. minutu posle kardilanlne greške golmana Grujičića, centarfor...\n22.08.2018 19:00 sportdc.net 558\nSrpski teniser Laslo Đere, koji je trenutno 90. teniser svijeta, biće prvi nosilac banjalučkog čelendžer turnira Srpska open, čiji je nagradni fond 85.000 evra, odnosno, 100 ATP bodova, rečeno je danas na konferenciji za novinare. Menadžer turnira Ozren Đurđević rekao je da bi Đere, ukoliko pobijedi na turniru, napredovao za nekih 15 mjesta, što bi bio njegov najbolji plasman u karijeri....\n22.08.2018 18:26 FK Čukarički 477\nČukarički samo jednom slavio na gostovanju Zvezdi, ali u kakvom trenutku!\nNa Banovom brdu se sećaju jedinog trijumfa protiv Crvene zvezde na stadionu “Rajko Mitić”. Odigrao je Čukarički u Super ligi 21 meč protiv crveno-belih u gostima, a slavio je tek jednom. I to 26. aprila 2016. godine, u okviru trećeg kola plej-ofa, odnosno 33. kolu te sezone. Bio je to prvi poraz Crvene zvezde pod vođstvom Miodraga Božovića te sezone, koju je završila kao...\n22.08.2018 17:03 Živko Radivojević 395\nŽene u akciji Boćarski savez Srbije, uz finansijsku podršku Ministarstrva omladine i sporta, organizuje na terenima BK Altina (Zemun), od 23. do 26. avgusta III Međunarodni turnir „Žene u akciji“. Na turniru će učestvovati osam ženskih ekipa: Grupa 1, BK Triglav (Kranj, Slovenija) i reprezentacije Rusije, Hrvatske i Srbije; Grupa 2, BK Čavle (Rijeka, Hrvatska), reprezentacije...\n22.08.2018 14:34 Vojkan Andrejić 2090\nFudbalski klub Radnički od danas je jači za još jednog fudbalera. Napad Nišlija pojačao je Marko Mitrović, nekadašnji omladinac Čelsija. Posle napornih pregovora koje je predsednik tima sa Čaira sa zamrznutom funkcijom Ivica Tončev vodio sa čelnicima danskog kluba Sonderjisk, izdejstvovano je da ovaj talentovani napadač dođe u Radnički, čiji će dres nositi naredne dve godine....


Srbija: General policije se tereti da je organizirao organizovanu kriminalnu grupu – SNEWS\nSrbija: General policije se tereti da je organizirao organizovanu kriminalnu grupu\nBy SNews 6. Aprila 2022. 702 No comment\nPo nalogu Tužilaštva za organizovani kriminal Srbije juče uhapšen je general policije, dva policijska službenika i jedan biznismen iz Prijepolja. Sve krivične aktivnosti vezuju se za Prijepolje, tamošnje službenike MUP-a, privatni biznis i neke političare, nezvanično saznaje SNews.\nKako je potvrđeno iz Tužilaštva uhapšeni su načelnik novosadske policije Slobodana Malešića, rođen u Prijepolju, uhapšeni su načelnik kriminalističke policije u Policijskoj upravi Prijepolje, jedan prijepoljski biznismen i lice iz odseka za suzbijanje korupcije u Upravi za kriminalističku policiju (UKP) .\nNjih su uhapsili pripadnici Ministarstva unutrašnjih poslova, Direkcije policije – Sektor unutrašnje kontrole , a po nalogu Tužilašta za organizovani kriminal u Beogradu i to, kako je to Tužilaštvi navelo, „nakon višemjesečnog predistražnog postupka“, objavio je list Danas.\nOsim Malešića, uhapšeni su Ljubomir Stanišić, policijski službenik PU u Prijepolju, Dragan Kovačevića, policijski službenika UKP Odeljenje za borbu protiv korupcije, i Dženan Kujović, privatni preduzetnik i vlasnik više privrednih društava iz Prijepolja, zbog, kako se navodi, „udruživanje radi vršenja krivičnih djela, trgovina utjecajem i zloupotreba službenog položaja“.\n„Ova organizovana kriminalna grupa se, od sredine 2018. do danas, udružila radi vršenja više krivičnih djela sa koruptivnim elementom“, saopštilo je Tužilaštvo.\n– Malešić osumnjičen da je štitio Kujovića od policije\nOsumnjičeni Malešić se tereti da je „organizator ove organizovane kriminalne grupe i da je, koristeći svoj službeni i društveni položaj, posredovao da se ne izvrše službene radnje koje bi se morale izvršiti“.\n„Naime, osumnjičeni Malešić je“, saopštilo je Tužilaštvo, „od osumnjičenog Kujovića primao obećanu i zahtjevanu korist, kako bi ostalim osumnjičenim policijskim službenicima, kao pripadnicima organizovane kriminalne grupe, koji su postupali po njegovim nalozima, usmeno izdavao naloge da u okviru svojih službenih policijskih ovlašćenja ne izvršavaju službene radnje, koje bi morali izvršavati“.\nTe radnje, dodaje se, „odnose na otkrivanje i prikupljanje dokaza radi podnošenja krivične prijave protiv osumnjičenog Kujovića i odgovornih lica u njegovim privrednim društvima, zbog nezakonitog poslovanja, sa ciljem sticanja finansijske koristi sebi i pripadnicima ove organizovane kriminalne grupe“.\nPripadnici organizovane kriminalne grupe, dodaje se, „ Stanišić i Kovačević su imali zadatak da pružaju zaštitu osumnjičenom Kujoviću i članovima njegove porodice od krivičnog gonjenja i pružaju savjete o postupanju pred nadležnim organima po podnijetim krivičnim prijavama“.\n„Osumnjičeni Stanišić je pomagao Kujovićevom rođaku, a preko Kujovića da izbegne pritvor za krivično djelo nasilje u porodici. Takođe, Malešić je uticao na policijske službenike da napuste mesto saobraćajne nezgode, u kojoj je učestvovalo vozilo MUP u kome se prevozio osumnjičeni Malešić, a između ostalog i da se ukloni napomena iz jedinstvenog informacionog sistema MUP-a koja se odnosi na obaveznu kontrolu osumnjičenog Kujovića i njegovog vozila“.\n„Osumnjičeni Stanišić i Malešić su, saopštilo je Tužilaštvo, „primili korist i to – Malešić u novcu i materijalim dobrima za izgradnju i opremanje splava na Savi, opremanje stambenih objekata, uređenje porodičnog imanja, kao i novac na ime navodne stipendije za njegovog sina, a osumnjičeni Stanišić za uređenje stana“.\nInsajeder podsjeća da je Slobodan Malešić policijsku karijeru započeo 1995. godine u Upravi saobraćajne policije, gdje je dogurao do funkcije zamjenika načelnika. Po imenovanju Vladimira Rebića za direktora policije 2014., Malešić je postavljen za načelnika Uprave saobraćajne policije, a zatim je u martu 2016. postavljen za načelnika PU Kragujevac gdje se zadržao do polovine septembra kad je postavljen za Rebićevog pomoćnika. U junu 2019. godine Malešić je unapređen u čin generala policije.\nNjegovo postavljenje za načelnika novosadske policije vremenski se poklopilo sa sukobom i prebacivanja odgovornosti između tamošnje policije i tužilaštva zbog slučaja prebijanja mladića u Jevrejskoj ulici, 24. avgusta, a o kojem je javnost saznala tek kada je snimak sa sigurnosnih kamera objavljen na društvenim mrežama.\nSNews nezvanično saznaje da je uhapšeni Dženan Kujović bio u dobrim odnosima sa više privrednika, kao i sa nekim političarima.\nTagovi: Dragan Kovačević Dženan Kujović Ljubomir Stanišić PU Prijepolje Slobodan Malešić


RTCG - Radio Televizija Crne Gore - Nacionalni javni servis :: Politika :: "Ruski biznis i dalje zainteresovan za ulaganja u CG"\nGRUŠKO - BAŠIĆ 21. 02. 2020. 15:49 >> 15:48 1\nGRUŠKO - BAŠIĆ\n"Ruski biznis i dalje zainteresovan za ulaganja u CG"\nRuski biznis i dalje je zainteresovan za ulaganja u crnogorsku privredu i Rusija i dalje zauzima značajno mjesto među stranim investitorima, rekao je prvi zamjenik ministra vanjskih poslova Rusije Aleksandar Gruško.\nKako navode, Gruško je danas priredio oproštajni ručak za ambasadora Crne Gore u Rusiji Ramiza Bašića, povodom završetka njegovog mandata u Vili "Spiridonovka" u Moskvi.\nIstiču da su sagovornici ocijenili da trenutno stanje u crnogorsko-ruskim odnosima nije u skladu sa njihovom viševjekovnom i bogatom tradicijom ali da, u datim okolnostima, dvije zemlje nastavljaju da sarađuju na principima uzajamnog uvažavanja i obostrane koristi.\n"Sa zadovoljstvom je konstatovano da je saradnja u nekim oblastima očuvana i ima trend daljeg unapređenja. U tom smislu, apostrofirane su oblasti turizma, aviosaobraćaja, kulture i obrazovanja. Jednako tako, ohrabruje i činjenica da je ruski biznis i dalje zainteresovan za ulaganja u crnogorsku privredu i Rusija i dalje zauzima značajno mjesto među stranim investitorima", navode u saopštenju.\nGruško je, govoreći o predstojećem obilježavanju 75-godišnjice Dana pobjede nad fašizmom, naglasio da je pozitivno primljena izjava predsjednika Crne Gore Mila Đukanovića, data u Varšavi 1. septembra 2019. godine, o istorijskoj ulozi Crvene armije u pobjedi nad silama osovine.\nIstiču da su se sagovornici, takođe, saglasili da je poboljšanje odnosa u interesu obje strane i da, u tom kontekstu, značajnu ulogu ima proaktivan odnos diplomatskih misija dvije zemlje u Moskvi, odnosno Podgorici.\n"U ime ministra vanjskih poslova Ruske Federacije Sergeja Lavrova, ambasadoru Bašiću uručen prigodan poklon", zaključili su u saopštenju.\nAleksandar Gruško cg - rusija Ramiz Bašić\nPoboljšati odnose CG i Rusije\n25. 10. 2019. 2\nBašić predao akreditivna pisma Tokajevu\n"Rusi stoje iza puča u Crnoj Gori"\n16. 07. 2018. 10


Intertravel - Magazin - Najavljujemo novu Wizz Air liniju iz Niša za Beč\nWizz Air, najveća low-cost aviokompanija u srednjoj i istočnoj Evropi i jedna od najnaprednijih evropskih avio-kompanija, objavljuje danas uspostavljanje nove linije iz Niša do Beča. Nova low-cost linija biće uspostavljena 15. novembra sa tri nedeljna leta - utorkom, četvrtkom i subotom i sjajnim mogućnostima za srpske putnike da otkriju jedan od evropskih kulturnih centara uz povoljne cene karata.\nVladica Đurđanović, generalni direktor JP Aerodrom Niš je izjavio: "Presrećni smo što novu godinu započinjemo ovako lepim vestima. Aerodrom Konstantin Veliki je spreman da prihvati nove putnike i da opsluži veliki broj aviona. Ova nova destinacija za nas predstavlja novih 45.000 putnika na godišnjem nivou što će doprineti da niški aerodrom i u budućnosti obara rekorde u pogledu broja putnika."\nSvi letovi se obavljaju avionima Airbus A320 sa 180 putničkih mesta i A321 sa 230 putničkih mesta. Pozovite nas svakog dana od 8 do 20 časova na 018 300 222 i rezervišite Vaše mesto na low cost letovima!\nTagovi: niš beč linija relacija


Rusija ne isključuje mogućnost da bude izbačena iz globalnog bankarskog sistema | Standard\nRusija ne isključuje mogućnost da bude izbačena iz globalnog bankarskog sistema\nPortparol predsjednika Rusije Dmitrij Peskov kaže da u okviru zalaganja, prije svega Sjedinjenih Država, da se prošire antiruske sankcije ne isključuje mogućnost da Rusija bude isključena iz međunarodne bankarske SWIFT mreže.\n“Ne možemo isključiti nijednu od potencijalnih prijetnji. Te akcije su nerazumne i nepredvidive, stoga nas, naravno, ova situacija obavezuje da budemo u pripravnosti”, rekao je Peskov danas novinarima, upitan da li Kremlj očekuje potencijalno isključenje Rusije iz globalnog međubankarskog telekomunikacionog sistema, prenosi Raša tudej.\nVašington godinama prijeti isključenjem Rusije iz Društva za svjetske međubankarske finansijske telekomunikacije (SWIFT).\nMoskva je odgovorila tako što je stvorila domaću alternativu za prekograničnu međubankarsku komunikaciju nazvanu Sistem za prenos finansijskih poruka (SPFS), koji treba da bude povezan sa kineskim prekograničnim međubankarskim sistemom plaćanja CIPS i budućim indijskim mehanizmom plaćanja.\nRuski platni sistem takođe će sarađivati sa iranskim SEPAM-om, budući da iranske banke nisu imale pristup SWIFT-u od 2018. godine nakon što su SAD ponovo uvele sankcije Teheranu.\nSWIFT je finansijska mreža, sa sjedištem u Belgiji, koja omogućava prekogranične transfere velike vrijednosti bankama-članicama širom svijeta, a u čijem bordu su i šefovi američkih banaka. Ova mreža podržava većinu međubankarskih poruka, povezujući preko 11.000 finansijskih institucija u više od 200 zemalja i teritorija.


Smederevci udišu kancerogen vazduh, stopa obolelih skočila za 400% - SRDA\nSmederevci udišu kancerogen vazduh, stopa obolelih skočila za 400%\nPokret Tvrđava je došao do zvaničnih podataka iz Doma zdravlja Smederevo, da je broj aktivnih novoobolelih slučajeva maligniteta porastao 400 odsto za devet godina, odnosno sa 1.738 slučajeva 2011. do 6.866 slučajeva u 2019. godini, a istovremeno je predstavio i analizu prašine iz neposredne okoline Železare, a koji su pokazali da se u njoj nalaze, kako tvrde, kancerogeni metali.\nOvo udruženje zahteva da država konačno krene da preduzima ono što je u njenoj moći – a to je da “zaustave ubijanje građana Smedereva od strane kompanije HBIS”.\nUdurženje građana Pokret Tvrđava prezentovalo je na konferenciji za novinare podatke analizirane prašine iz naselja u neposrednoj blizini smederevske železare u vlasništu kineskog HBIS-a, a u kojoj je nađena visoka koncentracija kancerogenih teških metala. Uzorkovanje prašine rađeno je početkom septembra na inicijativu meštana Radinca, a uzorci su za 24 sata uzeti na 3 pozicije sa simsa prozora.\nJovanović je novinarima rekao da pronađene količine ovih polutanata ne govore koliko su od toga građani udahnuli, ali da je definitivno da jedan deo završio u plućama ljudi.\n– Najbitnije je da se prvi put pojavljuju konkretni rezultati monitoringa koji su osmislili i finansirali građani, a koji daje ozbiljnije indicije o problemu koji je poznat, ali ovaj put se kvantifikuje i može da se vidi koliko je problem ozbiljan – navodi on.\nLaboratorijska analiza je pokazala eksplicitno i “nevernim Tomama” da je u okolini Železare, kako navodi Jovanović, opasan vazduh za život. Jovanović dodaje da je teško koliko ta prašina daleko doseže, ali da sigurno “dobacuje do Smedereva, a verovatno i dalje”.\n– U Radincu je zdravlje građana bilo i ostalo ozbiljno ugroženo, a na to do sada nije bilo adekvatne rekacije sem pritisaka organizacija i građana… Ne postoji nijedna sumnja u nalaze koliko je ovo opasno da se nađe u vazduhu koji udišu građani, ovo je strašno opasan dokaz da su građani praktično trovani – rekao je Jovanović.\n– To sve završava u zemljištu i odatle u podzemne i površinske vode i opet to završava kod građana. Što bi se reklo duplo trovanje i nešto što se nastavlja i o čemu se ćuti. Ovaj alarm je odavno upaljen, a sada je dobio verifikaciju – zaključio je Jovanović.\n– Mi smo sigurni da je jedan deo ovih slučejava povzan direktno sa zagađenjem vazduha, što pokazuju relevantne studije da postoji direktna veza zagađenja vazduha i broja obolelih od malignih bolesti, a na kraju i broja umrlih. Ovo ne može da bude slučajno i za ovo neko mora da odgovara, sada imamo analizu paršine da je toksična i podatke iz Doma zdravlja – ističe Krstić.\nPokret Tvrđava zahteva da država konačno krene da preduzima ono što je u njenoj moći – a to je da “zaustave ubijanje građana Smedereva od strane kompanije HBIS”.\n– Ako neko posle ovog ne želi da preduzme ništa, onda je on saučesnik u ovom zločinu – poručio je Krstić.\nHBIS Milenko Jovanović Pokret Tvrđava Smederevo zagađenje vazduha Železara Smederevo


Beloruska opozicija: Nećemo vlast neustavnim putem - Sputnjik Srbija\n18:19 18.08.2020 (osveženo 18:35 18.08.2020) Preuzmite kraći link\nKoordinacioni savet opozicije u Belorusiji nema za cilj preuzmanje državne vlasti neustavnim putem, izjavila je poverenica predsedničkog kandidata Svetlane Tihanovske, Olga Kovaljkova.\n„Koordinacioni savet radi na osnovu osnovnih principa Ustava Republike Belorusije i nema za cilj oduzimanje državne vlasti neustavnim putem, ne poziva na organizovanje i pripremu akcija koje narušavaju javni red“, rekla je Kovaljkova novinarima.\nPrema njenim rečima, cilj saveta je organizovanje procesa predaje vlasti i obezbeđivanje sloge u društvu. Prvo zasedanje saveta najavljeno je za sredu.\nSavet nema političke ciljeve\nKoordinacioni savet beloruske opozicije nema politički program i političke ciljeve, izjavio je advokat štaba predsedničkog kandidata Svetlane Tihanovske, Maksim Znak.\n„Koordinacioni savet nema planove da dođe na vlast, što znači da nema politički program i političke ciljeve“, rekao je Znak na brifingu.\nOn je objasnio da će savet biti sastavljen od 70 ljudi, a prezidijum od sedam. Trenutno lideri Saveta biraju kandidate od nekoliko stotina prijava.\nJedan od kriterijuma za ulazak u sastav prezidijuma je da se lice mora „fizički nalaziti na teritoriji Republike Belorusije“, istakao je on.\nJedna od lidera opozicije Marija Kolesnjikova, navela je da cilj Koordinacionog saveta ostaje održavanje novih „poštenih izbora“ i dodala da Svetlana Tihanovska na tome nastavlja da insistira.\nOna je demantovala izjave predsednika Belorusije Aleksandra Lukašenka da je razmatrano ponovno prebrojavanje glasova 9. avgusta.\n„Nismo kontaktirali, znamo da je deo glasačkih listića već uništen. Ponovno prebrojavanje glasova je fizički nemoguće, stoga insistiramo na novim poštenim izborima“, naglasila je Kolesnjikova.\nPosle predsedničkih izbora, beloruska opozicija, koja nije priznala njihove rezultate, objavila je o stvaranju koordinacionog saveta za prenos vlasti. Kovaljkova je ranije saopštila da će taj savet imati 70 članova. Aktuelni beloruski lider Aleksandar Lukašenko je, komentarišući formiranje opozicionog saveta, rekao da vlasti imaju dovoljno mera da ohlade „neke usijane glave“.\npredsednički izbori, protesti, opozicija, Belorusija


ADVOKATSKA KOMORA BEOGRADA: Vanredna izborna skupština za sve funkcije zakazana za 23. oktobar 2021. godine\nSkupština Advokatske komore Beograda zvanično je zatražila povlačenje iz procedure Nacrta zakona o izmenama i dopunama Zakona o parničnom postupku. Ujedno je kompletno rukovodstvo te komore podnelo ostavke, pa je Vanredna izborna skupština za sve funkcije u Advokatskoj komori Beograda zakazana za 23. oktobar. Takav ishod dolazi kao obrt, pošto je predsednik AKB Jugoslav Tintor prethodno potpisao sporazum za Ministarstvom pravde o izmenama Nacrta zakona. Tim izmenama, međutim, većina beogradskih advokata nije bila zadovoljna, već su tražili povlačenje čitavog predloga.\nPre nego što je podneo ostavku, predsednik advokatske komore Beograda Jugoslav Tintor rekao je da je u pregovorima sa ministarstvom uspeo da izdejstvuje povlačenje tri najspornije tačke zakona – odustalo se od retroaktivnog važenja, zatim od toga da je sudska taksa uslov za podnošenje žalbe, kao i da se "E sud" ne primenjuje na advokaturu obavezujuće.\n"Imajući u vidu da je, a mislim da to niko neće reći da nije tačno, ceo Nacrt zakona loš i pogrešan, da je tehnički loše odrađen sa više od 137 loših normi, da je bespredmetno pokušavati da se popravi takav Nacrt zakona. Pogotovo što je predložen na ovako podmukao način sa pokušajem da se podvali i advokaturi i građanima", rekao je Dragoslav Ljubičanović, član Upravnog Odbora Advokatske komore Beograda.\nPoprište mnogih dramatičnih zasedanja u prošlosti, velika dvorana Sava centra, postala je scena i za obračun u Advokatskoj Komori Beograda. Skupština tog udruženja počela je oštrim sukobom. Grupa advokata bila je nezadovoljna što je predsednik komore Jugoslav Tintor prihvatio sporazum sa Ministarstvom pravde o novom Zakonu o parničnom postupku.\n"Svakako je neslaganje vezano za metod kojim se krenulo u ostvarenje zahteva advokature. Smatram da taj put nema strateško opravdanje, da nema drugi treći i četvrti korak i da nije postavljeno na način koji podrazumeva istinsku odgovornost u slučaju neuspeha tog puta. Vi morate da imate opciju: Šta ako vaš zahtev ne prođe", zapitao je Tintor.\nPosle Tintorove, usledile su i ostavke zamenika predsednika komore Veljka Delibašića, zatim i sekretara Upravnog Odbora Dragoslava Ljubičanovića, kao i svih članova UO, pa je zakazana vanredna izborna Skupština 23. oktobra.\nIzvor: Vebsajt N1, Petar Gajić, 05.06.2021.


Ministar odbrane Kine i predsednik Srbije u Beogradu (foto: Fejsbuk/Aleksandar Vučić)\nPredsednik Srbije Aleksandar Vučič sastao se u Beogradu sa ministrom odbrane Kine Veijem Fengheom sa kojim je razgovarao o unapređenju saradnje i razvoju sveobuhvatnog strateškog partnerstva Srbije i Kine, navodi se u saopštenju iz Vučićevog kabineta.\n"Uvereni smo da ova poseta predstavlja još jednu potvrdu čeličnog prijateljstva i sveobuhvatnog strateškog partnerstva i njegovog produbljivanja u svim oblastima", navodi se u saopštenju i dodaje da je Vučić kineskom ministru preneo da je Beograd spreman da sarađuje sa Pekiingom u oblaseti vojnoekonomske, vojnomedicinske i vojnoobrazovne saradnje.\nVučić i Vei su se saglasili da je "tradicionalno prijateljstvo Srbije i Kine dobilo poseban zamah posle posete predsednika Kine Srbiji 2016".\nSrbija i Kina imaju sporazum o Sveobuhvatnom strateškom partnerstvu iz 2016. i sporazum o strateškom partnerstvu iz 2009, a Beograd je uključen u Inicijativu 17+1 u okviru kineske inicijative Pojas i put.\nPredsednik Srbije još jednom je zahvalio Pekingu na pomoći tokom pandemije, piše u saopštenju.\nSrbija je prva zemlja u Evropi koja je kupila i odobrila za upotrebu kineske vakcine Sinofarm protiv Kovida 19, a tokom pandemije stiglo je i nekoliko kontingenata medicinske opreme iz Kine, za koju nije poznato da li je donirana ili je kupljena.\nVučić je naglasio da Srbija podržava politiku "jedne Kine" i dodao da "ceni dosledan stav Kine u pogledu poštovanja teritorijalnog integriteta Srbije". Preneo je da "s velikom radošću očekuje posetu predsednika Ši Đinpinga Srbiji kada se normalizuje epidemiološka situacija", piše u saopštenju.\nKako se navodi na Fejsbuk nalogu predsednika Srbije, Vučić i Vei su prisustvovali prikazu sposobnosti dela jedinica Vojske Srbije u kasarni "Dedinje".


Pacijent iz Niša umro kući, vođen da je u bolnici\nDIJANA TRAŽILA DA PRISLUŠKUJU VUČIĆA, ŠTITILA MAFIJAŠE: Saslušano 50 policajaca, 206\t263\n19.09.2012. 22:59h 21.01.2017. 08:22h\nAleksandar Jovanović umro je 8. septembra u 66. godini. Neposredno pred smrt lekari Klinike za vaskularnu hirurgiju prepisali su mu petodnevnu terapiju\nSin preminulog Aleksandra Jovanovića iz Niša, Goran, tvrdi da se njegov otac, iako je umro kod kuće, u dokumentaciji Kliničkog centra vodio kao pacijent na bolničkom lečenju. Aleksandar Jovanović umro je 8. septembra u 66. godini. Neposredno pred smrt lekari Klinike za vaskularnu hirurgiju prepisali su mu petodnevnu terapiju zbog štetnih bakterija u krvi. Terapiju je trebalo da primi u toku bolničkog lečenja, ali je on iz nepoznatih razloga otpušten iz bolnice.\nMinistarstvo zdravlja ovlastilo je specijalnu komisiju da utvrdi šta se tačno dogodilo, a ako se utvrdi odgovornost lekara u Ministarstvu najavljuju najstrože sankcije. Kako je pacijent Kliničkog centra Niš, koji je zvanično bio na bolničkom lečenju, preminuo u svom domu?\nAleksandru Jovanoviću iz Niša srce je stalo osmog septembra, u vreme kada je, kako kaže njegov sin Goran, pušten na kućno lečenje u toku terapije i bez otpusne liste. Ministarstvo zdravlja saopštilo je da stručna komisija pokušava da rasvetli uzroke ove tragedije, prenosi ništa televizija TV5.\numro pacijentbolnica u NišuNiška bolnicaniš\nDIJANA TRAŽILA DA PRISLUŠKUJU VUČIĆA, ŠTITILA MAFIJAŠE: Saslušano 50 policajaca, od Hrkalovićke dobijali naređenja za slušanje! 206\t263


::: ekapija - "Daimler" merka plac za "Mercedesovu" fabriku u Srbiji? :::\n"Daimler" merka plac za "Mercedesovu" fabriku u Srbiji? Petak, 06. 06. 2008.|09:55 | Izvor: Politika en Automobilski koncern "Daimler" traga za lokacijom na kojoj bi izgradio prvu fabriku automobila marke "mercedes" u istočnoj Evropi, ali portparol koncerna nije želeo da za nemačko izdanje poslovnog lista "Financial Times" komentariše najave da taj gigant razmišlja o izgradnji fabrike u Srbiji. Srbija hoće da privuče nemačke proizvođače automobila, piše "Financial Times", navodeći da je srpski ministar ekonomije Mlađan Dinkić izjavio da je kompanijama "Daimler" i "Volkswagen" ponuđeno 75 mil EUR iz državne kase ako investiraju 300 mil EUR u izgradnju fabrike automobila u Srbiji.\nŠtutgartski automobilski koncern trenutno traga za lokacijom na kojoj bi izgradio svoju prvu fabriku automobila marke "mercedes" u istočnoj Evropi i najavio je da će odluku doneti u prvoj polovini 2008. godine, navodi nemački list.\nDosad se smatralo da Srbija ima male šanse za to, jer za favorite važe Poljska i Rumunija, piše nemački "Financial", ali i podseća da je Dinkić najavio da će Srbija po investiciji od 500 mil EUR finansijerima odobriti finansijsku pomoć od čak 100 miliona, naglasivši da ponuda važi samo za onoga ko prvi pokaže interesovanje. Dokumenti sa sličnom temom\nPonuda kompanija "Mercedes-Benz" i "NBG Lizing" koja je izazvala veliko interesovanje na salonu automobila\nKarađorđevići donirali mikroskop Neurohirurškoj klinici KCS


Džerard: “Važno je da ostanemo koncentrisani, da ne žurimo i da budemo fokusirani na svaki izazov”\nStiven Džerard uvjeren je da Randžersi mogu ostati fokusirani na posao u škotskom Premijeršipu i blokira priče oko kandidature za naslov prvaka Škotske.\nNapadač Sedrik Iten donio je Džerardovoj ekipi bod protiv Madervela danas, a “Policajci“ su remizirali prvi put od septembra na ligaškoj utakmici.\n“Biće izazov jer u stvarnosti postoje velike nagrade za koje treba igrati. Nemoguće je ne shvatiti gdje smo kao tim i šta je u pitanju. Važno je da ostanemo koncentrisani, da ne žurimo i da budemo fokusirani na svaki izazov. Tu pokušavam zadržati momke u smislu njihovog razmišljanja i pripreme” – rekao je Džerard, a prenio “TheNationalScot“.\nRendžersi ostaju 21 bod iznad Seltika na vrhu tabele i na dobrom su putu za svoju prvu ligašku titulu u proteklih 10 godina.\nPrethodni članakGosti šest od sedam u Kupu Kralja, Navalkarnero osvjetlao obraz domaćinima\nNaredni članakPoraz Zvezde i Partizana, Radnički upisao trijumf u Regionalnoj ligi


“SLAVIMO 9. JANUAR ZA SVA VREMENA” Predsjednica najavila manifestaciju u Istočnom Sarajevu | Srpska Info\nAutor: Srpskainfo 16.12.2019. 13:34 ➔ 13:58\nPredsjednik Republike Srpske Željka Cvijanović ocijenila je zlonamjernim pisanja pojedinih medija da će Dan Republike biti obilježen 27. decembra, a ne 9. januara.\nOna je naglasila da će Dan Republike biti obilježen 9. januara 2020. godine isto kao i ranije. Predsjednik Srpske je naglasila da će Dan Republike biti obilježen pod sloganom “Za sva vremena” i da će protokol biti isti kao i do sada.\nOna je podsjetila da se prijemi organizuju 27. i 28. decembra, da potom slijedi niz događaja 8. januara, a centralni događaj je 9. januara kada će biti održani svečana akademija i defile.\n– Nakon toga, nastavak obilježavanja Dana Republike je 10. januara u Brčko distriktu, s tim što ove godine uvodimo i događaj koji se odnosi na Istočno Sarajevo – pojasnila je Cvijanovićeva.\n“Očekujem bolje rezultate javnih preduzeća”\nCvijanović rekla je danas u Bijeljini da je zadovoljna što je Srpska finansijski stabilna i što može da izvršava svoje obaveze, ali je istakla i da postoji još mnogo prostora za unapređenje rada mnogih subjekata u javnom sektoru.\nCvijanovićeva je istakla da će na današnjem sastanku sa direktorima javnih ustanova, preduzeća i fondova sa sjedištem u Bijeljini razgovarati o situaciji u tim preduzećima, sagledati planove za period koji dolazi i šta mogu institucije da urade zajedno sa njima u narednom periodu.\n– Mi radimo i polako otklanjamo nedostatke koje smo imali – rekla je Cvijanovićeva novinarima nakon otvaranja sajma domaćih proizvoda “Naše je bolje”.\nOna je naglasila da je veoma važno da svi subjekti u javnom sektoru moraju zajednički da rade, a ne samostalno, izolovano i bez kontakta sa Vladom i lokalnim zajednicama, te da ostvaruju prioritetne ciljeve – a to su jača i bolja Republika, odnosno jači subjekti i odgovorne institucije i ustanove.\nCvijanovićeva je dodala da i jeste i nije zadovoljna radom javnih ustanova, preduzeća i fondova jer uvijek postoji prostor za poboljšanja.\n– S obzirom na to kako su teška vremena iza nas i kako smo morali da se snalazimo, jako sam zadovoljna, a sa druge strane postoje ogromni resursi sa kojima se upravlja u okviru javne sfere – zaključila je Cvijanovićeva.\nOna je rekla da očekuje bolje rezultate i kada je riječ o preduzećima “Šume” i “Elektroprivreda”, jer može bolje i zato je i važna saradnja.\nTagovi: javna preduzeća,rad,Željka Cvijanović\nGradski odbor PDP Banjaluka je na današnjoj osnivačkoj sjednici osnovao dva nova stranačka organa – Forum boraca i Forum penzionera. – ...\nŽelimo da SDS bude dio strukture koja će u budućnosti upravljati Banjalukom na bolji način nego što to radi postojeća vlast, rekao je ...\n26.01.2020. 19:07 ➔ 20:21\nGlavni odbor Socijalističke partije na sjednici u Doboju donio je odluku o isključenju Maksima Skoka, Gorana Selaka i Milenka Savanovića, a tu ...\nLINTA O HAPŠENJIMA “Upotreba sile protiv mladih dokaz da Crna Gora nije slobodna država”\nPredsjednik Odbora za dijasporu i Srbe u regionu Skupštine Srbije Miodrag Linta najoštrije je osudio upotrebu suzavca i hapšenje mladih ljudi koji ...\nPredsjednik Socijalističke partije (SP) Petar Đokić izjavio je da je većina članova Glavnog odbora podržala iskuljučenje iz partije Maksima ...\nGlavni odbor Socijalističke partije potvrdio je odluku o isključenju Maksima Skoke, Gorana Selaka i Milenka Savanovića iz partije, izjavio je ...


EL: Panatinaikos šampion Evrope\nEL: Panatinaikos šampion Evrope 03.Maj.2009, 22:37, Izvor: Blic\nKošarkaši Panatinaikosa su osvojili titulu prvaka Evrope posle pobede nad CSKA u dramatičnom berlinskom finalu - 73:71 (21:16, 27:12, 8:18, 17:25).Utakmica je otvorena u jakom ritmu, CSKA je vodio sa šest razlike, ali je PAO uzvratio serijom 10:0 i preuzeo vođstvo - 17:12. Sjajna igra "zelenih" dovela ih je do situacije da ih mnogi vide na evropskom tronu već posle četiri >> Pročitaj celu vest na sajtu Blic << minuta drugog poluvremena kada su odličnim šutem i čvrstom odbranom stigli do maksimalnih 23 razlike protiv uzdrmanog branioca titule - 56:33! Moskovljani su nekako uspeli da uzvrate i stignu na samo pola koša razlike dvadesetak sekundi pre kraja. Ipak, izabranici Etorea Mesine nisu uspeli da kompletiraju čudo - šut Šiškauskasa je završio na obruču uz zvuk sirene, pa su Panatinaikos i Željko Obradović ponovo podigli trofej.Ranije danas, treće mesto pripalo Barseloni koja je lako savladala Olimpijakos sa 95:79 (26:19, 20:11, 27:28, 22:21). Grčka ekipa nije imala snage da se oporavi od poraza u trileru protiv velikih rivala, pa su Katalonci od starta preuzeli inicijativu i brzo stekli dvocifrenu prednost. Meč je definitivno prelomljen u drugoj četvrtini, kada je serija od 13:0 odvela Barsu na velikih 35:19, posle čega nije bilo nikakve neizvesnosti.Najefikasniji je bio Andersen sa 20 poena, dok je na drugoj strani Gri postigao 19.\nCSKA je šampion Rusije!\nŠmekersko zbogom Manćinija: Zauvek ćete biti u mom srcu, ćao (FOTO)\n03.Maj.200903.Maj.2009: Sport03.Maj.2009: BlicDan pre: 02.Maj.2009Dan pre: SportDan pre: BlicDan posle: 04.Maj.2009Dan posle: SportDan posle: Blic


Holandija:Pomak u pravosuđu u izveštaju EK za Srbiju\nMinistar pravde Nikola Selaković sastao se danas sa ambasadorom Holandije u Srbiji Hendrikom Geritom Kornelisom van den Dolom koji je istakao da je Srbija učinila veliki pozitivni pomak kada je u pitanju reforma pravosuđa, što će se vidjeti i u novom Izvještaju Evropske komisije o napretku Srbije.\nMinistar Selaković je istakao da je Srbija u prethodnom periodu imala jako dobru saradnju sa Kraljevinom Holandijom u oblasti pravosuđa, kao i da postoje dobri preduslovi za unapređenje dalje saradnje.\nOn je rekao da očekuje da Srbija prva pregovaračka poglavlja uskoro otvori i dodao da tek nakon toga Srbiju očekuje veliki i naporan rad, u čemu će nam Kraljevina Holandija pružiti svaku vrstu podrške.\nSelaković i ambasador Dolsu se takođe usaglasili da je jedna od bolnih tačaka srpskog pravosuđa neujednačena sudska praksa i nepostojanje pravne predvidivosti, s čim u vezi je ambsador Holandije podržao nedavnu inicijativu ministra pravde o formiranju jednog apelacionog suda na nivou cijele Srbije.\nAmbasador je istakao da je reforma pravosuđa težak zadatak, ali da je mnogo teža reforma ljudske svijesti o tome šta znači savremena i moderna država.


Iako se Google kompanija do sada nije proslavila razvojem društvenih mreža, ovo je prva komapanija koja će pokušati da se ozbiljno suprostavi kineskoj senzaciji\nPopularnost društvene mreže TikTok bacila je u senku Facebook, ali i Snapchat i Instagram za izuzetno kratko vreme. Ipak, možda i ova društvena mreža ode u drugi plan plasiranjem YouTube Shorts aplikacije.\nU poslednje vreme sve je popularnija još jedna mreža, kineski TikTok koji je baziran na kratkim videozapisima, a prema poslednjim podacima instaliran je na više od 1.5 milijardi puta.\nShorts nije posebna aplikacija, već će biti integrisana u aplikaciju YouTube.\nTikTok uskoro bi mogao da dobije konkurenta u Google kompanije. Naime, američki internetski div Google uskoro namerava da predstavi novu društvenu mrežu, odnosno viralnu platformu za videozapise Shorts, pri čemu to ne bi bila posebna aplikacija, već će biti integrisana u aplikaciju YouTube.\nIz kompanije Google računaju i na veliki broj kreatora video zapisa i YouTube zvezda, koji su već izgradili svoj virtualni ugled i prate ih milioni ljudi na tom servisu pa veruju da će se i oni prikloniti Shorts-u kao novom načinu stvaranja i plasiranja viralnih video zapisa.\nŠta sve pruža?\nYouTube Shorts je najozbiljniji pokušaj tehnoloških kompanija iz Amerike da se suprostave rastu TikTok-a, smatraju stručnjaci.\nUnutar te platforme, koja će omogućiti snimanje i deljenje kratkih video zapisa, moći će da se koristi postojeći katalog licencirane muzike kao pozadina u video zapisima.\nTrenutno, nije poznato više detalja oko pokušaja Google kompanije da ostvari uspeh i u polju društvenih mreža.


Istrajnom borbom do polufinala opštinskog takmičenja u malom fudbalu | Savremena gimnazijaSavremena gimnazija\nIstrajnom borbom do polufinala opštinskog takmičenja u malom fudbalu\nFebruary 3, 2017 Comments Off on Istrajnom borbom do polufinala opštinskog takmičenja u malom fudbalu\nFudbalski tim Savremene gimnazije učestvovao je 24. januara na opštinskom takmičenju u malom fudbalu, koje je održano u Sportskom centru „Vračar”, i uprkos jakoj konkurenciji plasirao se do polufinala ovog turnira.\nTim koji su činili učenici Boško Meštrović, Andrija Džambazović, Goran Lončar, Ognjen Tadić, Bogdan Veličković, Jovan Maksimović, Filip Simić, Đorđe Taševski, Pavle Stanić i Luka Ljubiša još jednom je pokazao da se istrajnošću i timskim duhom može doći do visokog plasmana na sportskim takmičenjima.\nZajedničkim zalaganjem do još većeg uspeha\nEkipa koju je predvodio profesor fizičkog vaspitanja Stefan Radojičić u četvrtfinalu turnira pobedila je dobro pripremljen i uigran tim Arhitektonske tehničke škole, pokazavši svoj talenat i umeće baratanja loptom, i tako se rezultatom 1:0 plasirala u polufinale ovog takmičenja, gde ih je dočekala, ovoga puta za nijansu jača, ekipa Treće beogradske gimnazije. Iako su se hrabro borili, to nije bilo dovoljno za pobedu i plasman u finale, te je za savremene gimnazijalce ovde takmičenje završeno.\nMladom i talentovanom fudbalskom timu Savremene gimnazije želimo da nastave ovim koracima, jer će se njihov trud i zalaganje vrlo brzo opet naći na testu, već na sledećem takmičenju, koje je uskoro pred njima.


May 16, 2019 Digital Day\nPrvog dana konferencije Digital Day, koja se ove godine održava deveti put, premijerka je u intervjuu u okviru skupa rekla da je digitalizacija postala svakodnevna tema, da Srbija trči u korak sa svetom i da sve više ulaže u digitalizaciju i nove tehnologije. “Srbija se menja. Pre skoro dve godine, kada sam predstavljala ekspoze pred poslanicima, rekla sam da su obrazovanje i digitalizacija moji glavni ciljevi kao premijerke, pa su me belo gledali. Tada to nisu razumeli, a danas živimo u drugačijoj Srbiji, razumeju šta radimo i razumeju potencijal digitalizacije. Živimo jako interesantno vreme, naša generacije se našla u sred četvrte industrijske revolicije. I ova revolucija će promeniti svet, kao i prethodne, ali najbrže od svih. Kada živite u sred revolucije imate šansu da promenite svoju zemlju, a mi možemo da postanemo pobednici revolucije u kojoj smo sada, imamo potencijal i talente, možemo da trčimo tu trku”, rekla je premijerka.


Kabak želi da igra uz svog idola u engleskom velikanu\nIgrač Šalkea, Ozan Kabak se aktivno povezuje sa prelaskom u Liverpul, jer Jirgen Klop nastoji ojačati srce njegove odbrane koja je razorena povredama.\nPrelazak na legendarni “Enflid” se čini kao ostvarenje sna za mladog turskog internacionalca koji nesumnjivo želi da pređe u redove šampiona Engleske.\nJoš u decembru 2018. godine, prije nego što je otputovao iz domovine za Njemačku i još uvijek bio u Istanbulu sa Galatasarajem, tada 18-godišnji Kabak oglasio se na Instagramu kako bi ponosno prikazao dres Virdžila van Dajka, koju mu je poslao holandski fudbaler.\nPotpisani dres, na kojem se vidi da ima ispisanu poruku “Ozanu sve najbolje“, držao je Kabak te dodao “Veliko hvala Virdžilu van Dajku, jednom od najboljih štopera na planeti, za ovaj divan dar“.\n“Moj lični cilj je postati vrhunski defanzivac za možda dvije ili tri godine, poput Van Dajka. On je moj idol, stvarno mi se sviđa. Sviđa mi se njegov stil i kako igra, pa mogu reći da je on moj fudbalski idol” – rekao je Kabak za sajt “Bundesliga“.\nMladi Turčin je jedna od potencijalnih meta “Crvenih“, ali još nije bilo konkretnih razgovora na relaciji dva kluba.\nPrethodni članakSutra dan D za Edina Džeka i Romu\nNaredni članakCifra da se zalediš, poznato koliko Lionel Mesi zarađuje dnevno od ugovora u Barseloni


G7 zakucao platformu za Balkan – Srbija bez Kosova i centralizovana BiH - Sputnjik Srbija\n19:38 07.05.2021 (osveženo 19:39 07.05.2021) Preuzmite kraći link\nIz saopštenja ministara spoljnih poslova zemalja članica G7 da promena granica po etničkim linijama nije rešenje za Balkan, kaže Milivojević za Sputnjik, jasno proizilazi da su svi „non pejperi“ proizvod Zapada čija je funkcija bila da se pre svega zapadni vodeći faktori izjasne kako vide rešenje i šta je osnova njihove buduće politike na ovim prostorima.\n„Sama činjenica da je u saopštenju G 7 Zapadni Balkan našao važno mesto pokazuje da se ovaj region u zapadnoj alijansi kotira na vrlo visokoj poziciji u njihovim strateškim planovima. Posebno interesantno u tome je to što je potvrđeno da nema promene granica, misleći i na Kosovo i na BiH, sa posebnim naglaskom da suverenitet i integritet BiH treba da ostane celovit i da se to pitanje mora rešiti na način da je moguće priključenje transatlantskoj alijansi,“ kaže Milivojević.\nNaš sagovornik zapaža da su ministri zemalja G 7, kad su govorili da nema promene granica, akcenat stavili prvi, takozvani Janšin „non pejper“.\n„U njemu se upravo i govorilo o rešavanju problema u regionu na etničkoj osnovi što bi podrazumevalo i nove granice. Iz toga se vidi da je taj prvi „non pejper“ bio na neki način namenski i da je iskorišćen da bi se izneli ti stavovi, da se jasno potvrdi stav Zapada da rešenja treba tražiti u okviru ovih granica, pri čemu oni pod granicama podrazumevaju i Srbiju bez Kosova i Metohije, to jest potvrdu kosovske državnosti. U tom okviru oni vide rešenje otvorenih pitanja na Balkanu,“ objašnjava naš sagovornik.\n„Dakle, kao stav koji je nepromenljiv, koji je poruka pre svega Srbiji, ali i drugima da zapadna alijansa rešenja za kosovsko pitanje vidi samo na tim osnovama. Dakle kao pravno obavezujući sporazum dve nezavisne države koje bi imale perspektivu ulaska u NATO i EU,“ objašnjava Milivojević.\n„Drugim rečima, drže se politike koja je definisana krajem prošlog veka posle bombardovanja SRJ da je cilj uključenje BiH kao centralizovane države u transatlantsku zajednicu kroz proces evropske integracije,“ navodi naš sagovornik.\nBalkan, granice, Samit G7, non pejper


Vučić: Srbija pod velikim pritiscima, ali nismo ih očekivali od onih koji su nam uvek bili najbliži - Kosovo Online\n18. Jun 2021. • 14:30\nPredsednik Srbije Aleksandar Vučić objavio je na svom profilu na Instagramu video-poruku u kojoj se obraća Srbima u Crnoj Gori, nakon odluke crnogorskog parlamenta da usvoji Rezoluciju o Srebrenici.\nCrnogorci su vas izdali.Sve je to politika Mila Djukanovic koji je jos aktivan i radi protiv interesa Srbije i Srpskog naroda.\nŠta je tu čudno?Crna Gora ima pravo da izrazi svoj stav o bilo kojem pitanju jer je suverena i samostalna.Srbija neka traži nekoga kome može naređivati.\nBravo crna Gora\nSrbija će uvek da bude čvrst oslonac za miran i stabilan Balkan, rekao je danas predsednik Srbije Aleksandar Vučić u razgovoru sa ministrom odbrane Ujedinjenog Kraljevstva Benom Volasom koji je istakao da je Zapadni Balkan veoma važan za UK i da Srbija ima najveći značaj za mir i stabilnost u regionu, prenosi Tanjug.\nVučić i Gruško o dijalogu Beograda i Prištine


Želiš savršen, porcelanski ten? Otkrivamo ti tajne japanske beauty rutine - WANNABE MAGAZINE\nSigurno si se nebrojeno puta zapitala – kako žene Dalekog istoka imaju onako savršen, porcelanski ten? Budi sigurna da nisi bila jedina, pošto se žene širom sveta, decenijama, pitaju isto.\nNjihova tajna je vrlo jednostavna i leži u svakodnevnom primenjivanju beauty rituala i potpunom uživanju u svakom koraku nege. Još ako ritualima pridružimo proizvode izuzetnog kvaliteta, dobijamo traženi “glass skin” efekat! Termin “glass skin”, koji nam dolazi iz Japana, tokom poslednjih nekoliko godina ustalio se kao ideal savršenog izgleda kože. On predstavlja vrhunac nege i sinonim je za svežu, glatku, blistavu i izuzetno prirodnu kožu lica.\nImajući u vidu specifičnost i efikasnost rituala koje primenjuju žene Japana, Avon nam donosi ekskluzivni japanski brend Mission, koji predstavlja idealni spoj tradicionalnih sastojaka i vrhunske tehnologije, u svrhu dostizanja savršene kože.\nPrevencija starenja u 4 koraka\nJednostavnost je ključna karakteristika japanske nege, zbog čega se proizvodi ove Mission Y linije superiornog kvaliteta, nanose u 4 laka koraka. Svaki korak podrazumeva poseban proizvod koji ima svoju specifičnu ulogu, pojačavajući efikasnost prethodno nanetog proizvoda.\n1. korak – Čišćenje lica nežnom penom\n2. korak – Dubinska hidratacija hidrirajućim losionom\n3. korak – Koncentrovane negujuće formule za eksploziju hranljivih sastojaka\n4. korak – Stvaranje zaštitnog sloja hranljlivom kremom\nOva linija odgovor je na sve potrebe kože žena u 30-im godinama i kreirana je na temelju trostruko fermentisanog kvasca – bogatog izvora vitamina, aminokiselina, minerala i antioksidanasa. Ekstrakt kvasca podstiče stanični metabolizam kako bi ojačao zaštitnu barijeru kože, poboljšao njenu elastičnost i učinio je glatkom i sjajnom.\nPrirodna nega zrele kože – Mission Eclat\nZa zrelije dame, Mission nudi zasebnu liniju proizvoda inspirisanih istraživanjem RNK molekula koje je osvojilo Nobelobu nagradu – Mission Eclat. Ključni sastojak ove čudesne formule je ekstrakt nevena koji sprečava modifikaciju proteina i u saradnju sa RNA molekulom podstiče prirodnu proizvodnju kolagena i elastina. Mission Eclat se sastoji od pet proizvoda koji se takođe apliciraju kroz četiri koraka.\nUzmimo najbolje sa Dalekog istoka, jer nega kože treba da bude izraz ljubavi i poštovanja prema sebi, radije nego samo cilj u postizanju lepote. Unapredite svoj beauty ritual i pružite svojoj koži tretman po uzoru na žene Japana.\nNova linija proizvoda Mission Y, dostupna je po ceni od 12.900 dinara, dok je Mission Eclat dostupna po ceni od 22.500 dinara na sajtu www.avon.rs, kao i uz Avon brošuru.


Čegzit kao "ekonomsko samoubistvo" - Bizlife.rs\nČegzit kao „ekonomsko samoubistvo“\n10:53 Prag, 08/02/2018\nPrivredna komora Češke i Savez industrije i saobraćaja upozorili su da bi za Češku eventualni izlazak iz Evropske unije značio ekonomsko samoubistvo i uporedili su čegzit sa nepotrebnom dobrovoljnom amputacijom ruke koja bi zemlju ekonomski gurnula ka nivou Belorusije.\nPrivredna komora upozorila je da Češka nije Velika Britanija i da bi odlazak iz EU za Češku bio ekonomsko samoubistvo.\n„Za Češku bi eventualni egzit bio gledano sa stanovišta češkog izvoza pri udelu od 85 odsto na jedinstveno (evropsko) tržište apsolutno fatalan. Zato niko ko razmišlja razumno valjda ne želi da češku privredu zavisnu od izvoza gurne u doba mraka“, kazao je portparol češke Privredne komore Miroslav Diro, javlja češki Radiožurnal.\nPrivredna komora je ocenila da bi istupanje iz EU iskomplikovalo pristup češkim izvoznicima na strana tržišta kao i medjunarodne trgovinske i političke veze a ekonomista David Marek uporedio je čegzit sa amputacijom zdrave ruke.\n„Izlazak Češke iz EU bi se mogao uporediti sa dobrovoljnom apmutacijom ruke. Odustati od komotnog pristupa na tržište kuda izvozimo više od 80 odsto ukupnog eksporta se ne može nazvati drugačije. Pored ekonomskih koristi za nas je EU i važna pravna garancija koja u izvesnoj meri može da nas štiti od nas samih, što povremeno takodje može da zatreba“, kazao je Marek češkoj agenciji ČTK.\nEvroskeptično raspoloženje i nade da bi Češka mogla da ode iz EU podgreva češka ksenofobna antiislamska populistička stranka Sloboda direktna demokratija i njen lider Tomio Okamura koji toleranciju nove buduće vlade premijera Andreja Babiša uslovljava usvajanjem zakona o opštom referendumu, ne krijući da mu je glavni cilj da se raspiše referendum o izlasku iz EU i organizuje čegzit.\n„Desilo se brže nego što sam očekivao – japanski investitori zatražili su sastanak zbog čegzita“, upozorio je na Tviteru potpredsednik Saveza saobraćaja i industrije Češke Radek Špicar.\nSa japanskim investitorima Špicar je razgovarao u sredu a na njegovo pitanje šta bi japanski kapital uradio ako bi Češka izašla iz EU dobio je jasan i kratak odgovor: otišli bi iz Češke.\n„Odbijamo bilo kakvo osporavanje našeg članstva u EU. To šalje negativne signale stranim investitorima. Osporavanje našeg članstva u EU i nesigurnost koju to uzrokuje mogli bi da dovedu do zamrzavanja planiranih investicija a u krajnjem slučaju i do odlaska ulagača iz zemlje“, kazao je potpredsednik Saveza industrije i saobraćaja.\n„Ukoliko bi zaista došlo do čegzita to bi izazvalo masivno pregrupisavanje kapaciteta preradjivačke industrije van teritorije Češke što bi značilo gubitak stotina hiljada radnih mesta“, kazao je Sobišek.\nekonomija investicije ceska čegzit


Evropski parlament o napretku Srbije na putu u EU\t- Progovori o pregovorima\nEvropski parlament o napretku Srbije na putu u EU\nPoslanici Evropskog parlamenta razmatraju 28. novembra rezoluciju i izveštaj o napretku Srbije u procesu evrointegracija, koje je sačinio izvestilac Dejvid Mekalister. U izveštaju se pozdravlja angažman Beograda u procesu integracije u EU i napori u normalizaciji odnosa sa Prištinom. U dokumentu se od Srbije zahteva da nastavi sa reformama u oblasti vladavine prava, pravosuđa i borbe protiv organizovanog kriminala i korupcije, kao i da uskladi svoju spoljnu politiku i vizni režim sa EU.\nPoslanici Evropskog parlamenta u Briselu "pozdraviće postojano angažovanje Srbije na putu ka uključenju u Evropsku uniju", istaći "izvestan napredak" u reformi pravosuđa i zatražiti da srpske vlasti pospeše reforme na polju vladavine zakona, a naročito da obezbede nezavisnost i efikasnost sudstva i ojačaju borbu protiv korupcije.\nU dokumentu se ukazuje na propuste u reformi pravosuđa i u borbi protiv korupcije i organizovanog kriminala, manjkavu demokratsku ulogu parlamenta, izražava zabrinutost zbog stanja u oblasti slobode govora i medija i poziva Srbija da garantuje principijelnu primenu zakonodavstva o zaštiti manjina.\nOcenjuje se da su u oblasti vladavine prava reforme potrebne posebno da bi se garantovala nezavisnost pravosuđa i poziva Srbija da osnaži dgovornost, nepristrasnost, profesionalnost i ukupnu efikasnost pravosuđa.\nU Mekalisterovom izveštaju koji sadrži i predlog rezolucije pozdravljaju se napori Beograda u normalizaciji odnosa s Prištinom i ističe da "svaki dogovor o tom pitanju može biti prihvatljiv jedino ako se o njemu dogovore obe strane" i ako se njime čuva stabilnost regiona i međunarodno pravo.\nEvropski parlamentarci "ukazuju na tekuću raspravu i izjave o mogućim korekcijama granica između Srbije i Kosova, uključujući razmene teritorija", "ističu višenacionalnu strukturu Kosova i Srbije" i navode da "etnički čiste države ne treba da budu cilj u regionu".\nU nacrtu dokumenta se "podvlači važnost stvaranja Asocijacije/Zajednice opština sa srpskom većinom", kao i važnost primene svih dogovora, uključujući sporazum o energetici.\nU dokumentu EP se "nepozivo osuđuje ubistvo političara kosovskih Srba Olivera Ivanovića i naglašava nužnost saradnje kosovskih i srpskih istražitelja, kao i međunarodna podrška, kako bi počinioci ubistva bili privedeni pravdi".\nU predlogu rezolucije, Evropski parlament pozdravlja napredak Srbije u ekonomiji i u reformi javne uprave, njen konstruktivni odnos prema migrantskoj krizi, predanost bilateralnim odnosima s drugim zemljama kandidatima i susednim državama članicama.\nSrbija se poziva i da postepeno uskladi svoju spoljnu i bezbednosnu politiku s politikom EU, uključujući politiku prema Rusiji, i da postepeno uskladi s Unijom i svoj vizni režim.\nPoslanici parlamenta EU izražavaju zadovoljstvo zbog "važnog doprinosa Srbije i postojanog učešća u mnogim misijama i operacijama zajedničke bezbednosne i odbrambene politike Unije", ali i "zabrinutost zbog dalje vojne saradnje Srbije s Rusijom i Belorusijom".\nPoslanici će razmotriti i izveštaje o Kosovu, u Makedoniji, Albaniji i Crnoj Gori koje su sačinili izvestioci EP, Igor Šoltes, Ivo Vajgl, Knut Flekenštajn i Čarls Tanok.\nMekalister je ranije rekao da svi izveštaji pokazuju da zemlje regiona "moraju da više rade da bi se usaglasile s vrednostima EU, posebno kad je reč o ljudskim pravima, suzbijanju korupcije i reformi državne uprave i pravosuđa".\nGlasanje o izveštajima o napretku država Zapadnog Balkana u evropskim reformama zakazano je za 29. novembar.


Filipović: Članstvo u NATO za Crnu Goru predstavlja najznačajniji događaj od obnove državnosti - Vijesti.me\nFilipović: Članstvo u NATO za Crnu Goru predstavlja najznačajniji događaj od obnove državnosti\nFilipović je istakao da će Crna Gora za stolom za kojim se donose najbitnije političko-odbrambene odluke, zastupati politiku otvorenih vrata, uz ohrabrivanje zemalja regiona da slijede crnogorski put reformi\nSa sastanka Filipovića i Mičaneka\nČlanstvo u NATO za Crnu Goru predstavlja najznačajniji događaj od obnove državnosti i velika je privilegija biti dio porodice modernih demokratija unutar najvećeg i najfunkcionalnijeg sistema kolektivne bezbjednosti, ocijenio je državni sekretar Slobodan Filipović.\nOn je to kazao na otvaranju brifinga koji su za članove Delegacija NATO Odbrambenog koledža iz Rima, na čelu sa dekanom, brigadnim generalom u penziji, Františekom Mičanekom, održali predstavnici Ministarstva odbrane, unutrašnjih poslova i vanjskih poslova.\nIz Ministarstva odbrane su kazali da su u Delegaciji NATO odbrambenog koledža 62 polaznika Višeg kursa (Senior Course), visoki oficiri i državni službenici zemalja članica NATO i partnera.\nFilipović je istakao da će Crna Gora za stolom za kojim se donose najbitnije političko-odbrambene odluke, zastupati politiku otvorenih vrata, uz ohrabrivanje zemalja regiona da slijede crnogorski put reformi.\n„Samo na taj način osiguraćemo bezbjednost u ovom području“, kazao je Filipović.\nOn je naglasio značaj podrške u unapređivanju crnogorskih kapaciteta i sposobnosti od institucija NATO nadležnih za edukaciju rukovodećeg vojnog i civilnog kadra.\n„Jedna od tih institucija svakako je NATO Odbrambeni koledž. Saradnja je uspostavljena u decembru 2013. godine, nakon čega je uslijedilo učešće naših predstavnika na kursevima rezervisanim za partnere“, podsjetio je Filipović.\nOn je predstavio ključne korake Crne Gore na planu evro-atlantskih integracija proteklih 11 godina, kao i doprinos NATO Odbrambenog koledža edukaciji na planu jačanja kolektivne bezbjednosti.\nFilipović je kazao da je posebno zadovoljan što Crna Gora ima priliku da polaznike Višeg kursa ugosti u svojstvu NATO članice.\nFilipović i Mičanek su na zasebnom sastanku razgovarali o mogućnostima unapređenja saradnje Ministarstva odbrane i NATO koledža iz Rima.\nFilipović je kazao da je Crna Gora svjesna značaja programa obuke Koledža, i da se u Ministarstvu razmatra učešće crnogorskih predstavnika u navedenim programima, kako bi i na taj način doprinijeli ciljevima i misijama Alijanse.\nigorba 1 godinu i 5 mjeseci\nizasao mis iz rupe\nDepees 1 godinu i 5 mjeseci\nPredosadni ste sa ovim NATO-m, svaki dan dosadjujete sa ovakvim vijestima "biće bolje zbog NATO-a", ako već morate popunavat dnevnu kvotu nadjite barem neke interesantne novosti il se manite novinarstva.\nClanstvo u nato je najveca bruka u nasoj istoriji.


Naučnici otkrili razlog pojave novih ZARAZNIJIH SOJEVA: "Organizmi tih ljudi su INKUBATORI MUTACIJA, nose virus u sebi i do 8 meseci, moramo da ih zaštitimo!" - Žena.rs\nPojava britanskog soja korona virusa bio je šokantan iz mnogo razloga - baš tada vakcine su najavile kraj pandemije, ali čini se da je ova varijanta srušila te nade, piše "New York Times". Ustanovljeno je da je daleko zaraznija od ranijih verzija, što je dovelo do naglog broja zaraženih, te povećanja broja hospitalizacija.\nPiše: S.M.P. 18.03.2021. 07:04\nlLudi sa ugroženim imunitetom - poput onkoliških pacijenata - treba da budu u grupi ljudi koji se prvi vakcinišu Foto: Profimedia\nOno što je najviše iznenadilo naučnike jeste što je skupio veliku konstelaciju mutacija praktično preko noći. Korona virus obično dobija mutacije laganim, ali stabilnim tempom od oko dve mesečno. Ali ovaj soj, nazvan B.1.1.7, razvio je 23 mutacije koje nisu postojale na virusu koji je prvi put identifikovan u Kini.\nStručnjaci kažu da postoji samo jedna dobra hipoteza kako se to dogodilo: u nekom trenutku virus je morao da zarazi nekog sa slabim imunim sistemom, omogućavajući mu da se mesecima prilagođava i evoluira u telu pre nego što je počeo da se prenosi drugima.\n"To deluje kao najverovatnije objašnjenje", kaže dr Ravindra Gupta, virusolog sa Univerziteta u Kembridžu.\nAko je tačna, ta ideja ima implikacije na programe vakcinacije, posebno u zemljama koje još uvek nosu otpočele imunizaciju. Naime, ljudi sa ugroženim imunitetom - poput onkoliških pacijenata - treba da budu u grupi ljudi koji se prvi vakcinišu, kaže dr Adam Loring sa Univerziteta u Mičigenu.\n"Što se ta grupa pacijenata brže zaštiti, to je manji rizik da se njihova tela pretvore u inkubatore za narednog naprednog "mutanta" korona virusa. Treba da damo sve od sebe da zaštitimo ovu populaciju", dodaje dr Loring.\nLjudi sa ugroženim imunitetom - poput onkoliških pacijenata - treba da budu u grupi ljudi koji se prvi vakcinišuFoto:Profimedia\nIpak, i tu može doći do određenih problema - nije sigurno da će vakcina na njih delovati u dovoljnoj meri, iz istog razloga iz kog njihov imunitet ne reaguje snažno na virus. "U slučaju da kod njih vakcine slabije deluju, trebalo bi da im se daju kokteli monoklonskih antitela koja se koriste u lečenju raka", ističe Loring.\nKao i drugi virusi, i korona virus mutira svaki put kada se repliciraa, a najveći deo tih mutacija je beznačajan i prolazan. Kod većine ljudi aktivna infekcija traje samo oko nedelju dana, što nije dovoljno da virus stekne više od jedne mutacije "vredne pažnje", ako uopšte dođe do toga. Mutacije koje čine korona virus zaraznijim ili mu omogućavaju da izbegne imuni sistem su retke, tvrde istraživači.\n"Ipak, ako se dogode i prenose, onda ulazimo u sezonu otvorenih vrata", kaže Katrina Litgo, biolog sa Univerziteta u Oksfordu.\nTokom perioda od nekoliko meseci do godinu dana, virus može da poveže nekoliko takvih mutacija i tako poveća sposobnost zaobilaženja našeg imunog odgovora, bilo da je isti stvoren preležanom infekcijom ili vakcinacijom. Ali kod osobe sa slabim imunitetom ovaj vremenski sled može znantno da se ubrza.\nKod ljudi sa slabim imunitetom virus može da opstane duže od osam meseci Foto:Profimedia\nNekoliko studija pokazalo je da kod ljudi sa slabim imunitetom virus može da traje duže od osam meseci, tako da ima dovoljno vremena i mogućnosti da se razvija.\nAko se jedna od ovih varijanti koja je stekla važne mutacije prenese nekom drugom, može brzo da se proširi kroz populaciju i ostavi utisak da se pojavila niotkuda - kao u slučaju britanskog, južnoafrićkog i brazilskog soja.\n"To je prilično dobra hipoteza da ove mutacije potiču od ljudi sa trajnijom infekcijom. Smanjenjem stope infekcije smanjićete broj zaraženih u imunokomprotivanoj populaciji i samim time smanjene su šanse da se stvaraju nove mutacije", kaže Litgo.\nImunokomprotivani je pojam koji obuhvata širok spektar stanje - od dijabetesa i reumatidnog artirtisa do leukemija i limfoma, a stručnjaci se još uvek nisu složili oko toga koji od ovih stanja dovede do pojave novih varijanti i treba li na tu listu dodati i starije od 65 godina, ili pak samo one sa hroničnim bolestima.\n"Iz vakcinisanja smo naučili da su antitela najvažnija. Jako je važno obratiti pažnju na ljude sa slabim imunitetom. Ne treba da ih stigmatizujemo jer su možda "krivci" za stvaranje mutacija. Vakcinišimo što više ljudi, držimo distancu, nosimo maske… Od ključnog je značaja da i dalje radimo sve što možemo da zaustavimo virus", zaključuje dr Pol Dupreks iz Centra za istraživanje vakciuna pri Univerzitetu u Pitsburgu.